“Aduh, apasal tetiba ‘cramp’ perut aku ni. Agaknya makan banyak sangat tadi, sampai mengah-mengah jugak la. Menyesal pulak makan banyak, tak pasal-pasal sakit perut. Nampaknya kena pergi farmasi sekejap lagi ni”
Siapa kata sakit perut tidak serius. Berpeluh-peluh juga menahan sakit. Senak dan tidak selesa silih berganti.

Foto Kredit: blisstree.com
Sakit Perut Berpunca Daripada Banyak Sebab
Biasanya sakit perut disebabkan adanya masalah pada organ pencernaan, aorta, buah pinggang dan limpa. Mulalah perut meragam hingga tak senang duduk.

Apa yang boleh dilakukan jika anda terasa sakit di perut adalah mengenal pasti jenis kesakitan yang dialami.

Ini adalah kerana terdapat pelbagai sebab anda sakit perut. Antaranya adalah seperti di bawah ini.
Foto Kredit: share.umc.com
5 Jenis Sakit Perut Yang Biasa Dialami & Cara Cepat Mengatasinya
Antara jenis sakit perut yang paling biasa dihadapi oleh kita adalah seperti berikut:
1. Pedih ulu hati
Masalah pencernaan, perut terlalu penuh dan senak selepas makan boleh menyebabkan anda terasa pedih di ulu hati.
Amalkan:

Kurangkan pengambilan kafein, makanan pedas, makanan berlemak dan berminyak
Mengambil makanan dalam kuantiti kecil
Makan perlahan-lahan
Elak makan sebelum tidur
Banyakkan bersenam
Kurangkan berat badan jika terlalu berat
Elak mengambil aspirin setiap kali terasa panas di bahagian tulang dada atau terasa pedih di ulu hati
Banyakkan pengambilan herba seperti Chamomile, minyak Peppermint

Foto Kredit: huffingtonpost.co.uk
2. Kembung
Angin yang banyak dalam badan boleh menyebabkan rasa kembung, senak, sering sendawa dan kentut.
Amalkan:

Minum banyak air kosong
Kurangkan minum air gas dan minuman manis
Elak makan sayur-sayuran yang boleh menambah angin dalam badan seperti brokoli dan kubis
Kurangkan makan makanan tinggi lemak
Makan perlahan-lahan untuk mengelakkan angin masuk dalam badan
Kurangkan minum susu atau produk tenusu jika badan anda lactose intolerant

Foto Kredit: vau.fi
3. Sembelit
Kurang buang air besar juga boleh menyebabkan anda sakit perut.
Amalkan:

Masukkan banyak fiber dalam diet seharian
Minum air dengan banyak
Banyakkan senaman
Ambil suplemen herba seperti Flaxseed untuk mengurangkan sembelit

Foto Kredit: yourhealth.asiaone.com
4. Senggugut
Senggugut atau ‘menstrual cramp’ akan dialami oleh wanita seminggu sebelum atau ketika datang haid, terutamanya pada hari-hari terawal.
Amalkan:

Banyakkan senaman terutamanya sebelum datang period
Elak terlalu stress
Makan suplemen yang kaya dengan vitamin E, asid Omega 3, vitamin B1, vitamin B6 dan magnesium
Ambil suplemen herba seperti Fennel yang boleh mengatasi masalah cramp sewaktu period

Foto Kredit: altsantiri.gr
5. Stomach Flu
Antara simptom anda terkena ‘stomach flu’ adalah sakit perut yang disertai dengan mual, muntah, cirit-birit dan demam.
Amalkan:

Banyakkan minum air terutamanya air pembekal tenaga usakitntuk mengelakkan dehidrasi
Makan makanan yang mudah hadam seperti biskut, roti bakar, pisang dan nasi
Elak makan makanan pedas dan berlemak, produk tenusu dan mengandungi kafein
Dapatkan rehat yang secukupnya
Basuh tangan dengan kerap sebelum memegang benda dalam rumah untuk elakkan berjangkit

Foto kredit: gettyimages.de
Jika duduk atau berbaring tidak melegakan juga sakit perut,
Buat pergerakan mudah seperti berjalan perlahan-lahan di sekitar rumah untuk mengurangkan rasa sakit.
Anda juga boleh guna heating pad pada perut yang tidak selesa kerana ia boleh membantu mengurangkan rasa tidak selesa.
Jangan tahan kentut kerana ia sebenarnya boleh melegakan perut yang senak.


“Aduii streslah sejak duduk rumah ni, kerja tak habis-habis. Dahlah tak ada kawan nak berbual. Ni yang buat rasa nak mengunyah je…”
Bila dah jadi ibu, cabaran menguruskan anak dan kerja rumah seolah-olah tak ada langsung hari cuti. Makin hari, anak pula semakin lasak dan tentu menyebabkan ibu bertambah letih.

Setiap kali kita stres, paras kortisol dalam badan akan meningkat. Inilah yang membuatkan keinginan untuk makan terutamanya bagi perempuan. Kebanyakan kita akan memilih makanan manis yang berkarbohidrat tinggi kononnya untuk mendapatkan tenaga dan membantu meredakan stres. Walaupun berkesan, lepas makan mesti akan rasa menyesal pula sebab ia hanya bertindak sebagai penenang sementara.
Jadi, apa kata anda cuba makan 8 jenis makanan ini untuk membunuh rasa stres dengan berkesan di samping mendapat manfaat daripada nutrisinya.

8 Makanan ‘Pembunuh’ Stres Yang Sihat & Tak Menggemukkan. Sesuai Untuk Mama!
1. Bijirin Penuh
Bila rasa stres saja, mesti kita rasa nak makan kek, donat atau pastri kegemaran sebagai cara untuk redakan stres. Jika anda peminat makanan seperti ini, gantikannya dengan alternatif yang lebih berkhasiat iaitu karbohidrat kompleks.

Sumber karbohidrat kompleks ini boleh didapati dalam makanan seperti roti mil penuh atau oat. Pengambilan oat dapat membantu penghasilan serotonin yang mampu membaiki mood seseorang. Ia juga kaya dengan magnesium dan kalium yang dapat menurunkan tekanan darah dalam badan.
Antara cadangan hidangan yang baik adalah mengambil oat bersama susu dan buah-buahan segar kegemaran anda.

2. Sayuran Hijau / Ulam
Masa tengah stres, siapa nak makan sayur? Sah-sahlah sayur-sayuran adalah benda terakhir yang seseorang inginkan.
Tapi hakikatnya, ia adalah makanan yang anda paling perlukan ketika itu kerana ia kaya dengan folat yang berfungsi untuk menghasilkan dopamine yang mampu membuatkan anda rasa lebih tenang.
Kajian juga mendapati orang yang mengamalkan sayur-sayuran hijau dalam diet seharian dilihat lebih bertenaga, ceria dan tenang serta kurang menunjukkan simptom-simptom kemurungan.

3. Ikan Salmon
Ikan salmon adalah antara makanan anti-stres paling berkesan kerana kandungan lemak asid omega-3 nya mampu mengurangkan kadar adrenalin dan kortisol dalam badan.
Kalau susah nak dapatkan salmon, anda boleh gantikan salmon dengan makanan laut lain yang kaya dengan omega 3 seperti ikan bilis, sardin atau supplemen tambahan omega-3.
Banyak kajian yang telah membuktikan keberkesanan minyak omega-3 dalam membantu mencegah kemurungan dan penyakit jantung tanpa kesan sampingan.
Foto Kredit: mrfish.vn/
4. Kekacang
Kekacang seperti biji bunga matahari, labu dan bijan juga kaya dengan magnesium. Magnesium yang cukup dalam diet harian dapat mencegah seseorang daripada kemurungan serta membantu dalam menstabilkan emosi seseorang.
Kacang gajus dan walnut pula kaya dengan mineral zink yang dapat mengurangkan rasa resah dan cemas (anxiety) seseorang. Ia juga kaya dengan asid lemak omega-3 yang dapat meredakan stres dan baik untuk menguatkan ingatan dan daya fokus.
Satu lagi kacang yang baik untuk mengawal stres ialah pistachio kerana mengandungi antioksidan yang dapat menurunkan tekanan darah, serta baik untuk kesihatan jantung.
Foto Kredit: www.purelyb.com
5. Susu
Satu kajian mendapati susu yang penuh dengan kebaikan vitamin D mampu untuk mengurangkan simptom keresahan dan kemurungan. Ia juga mampu membekalkan protein laktium dan yang dapat merehatkan badan dengan menurunkan tekanan darah serta kalium yang membantu meregangkan otot dalam badan.
Amalkan susu dalam diet seharian dan minumlah susu sebelum tidur untuk mendapatkan tidur yang lebih berkualiti.
Foto Kredit: dubikvit.livejournal.com/
6. Buah Beri
Kandungan vitamin C yang tinggi dalam beri biru serta beri lain seperti strawberi dan raspberi terbukti dapat menurunkan paras kortisol dalam badan di samping menurunkan tekanan darah supaya badan lebih relaks.
Kandungan antioksidannya yang tinggi juga membantu penghasilan dopamin yang berfungsi untuk menajamkan tumpuan, memori serta membaiki mood seseorang.
Foto Kredit: inspiyr.com/
7. Coklat Gelap
Sekiranya anda sering mengunyah coklat ketika stres melanda, ia terbukti dapat menghalang rasa resah dan tekanan kerana kandungan anandamide dalam setiap coklat. Namun sebaiknya, pilihlah coklat gelap yang kurang manis.
Nutrisi antioksidanya juga dapat membantu dalam mengurangkan tekanan darah serta membaiki pengaliran darah dalam badan. Ia juga dapat mengurangkan penghasilan kortisol yang membuatkan seseorang stres. Ambil dalam kadar yang memadai supaya berat badan anda masih terjaga.
Foto Kredit: steemit.com
8. Avokado
Avokado bukan sahaja kaya dengan pelbagai nutrisi penting seperti vitamin E dan folat, namun ia juga mampu menurunkan paras gula dalam badan. Vitamin B dalam avokado dapat mengurangkan rasa cemas manakala kandungan kaliumnya pula dipercayai dapat membantu menurunkan tekanan darah.
Ia juga merupakan makanan yang patut diterapkan dalam diet kerana ia membuatkan seseorang kenyang dengan lebih lama dan mengurangkan keinginan untuk makan snek ketika stres melanda.

Jom Simpan Stok Makanan Ini!
Selain berkhasiat, makanan ini juga dapat membantu kita lebih relaks dan tenang. Jadi lain kali tak perlu terlalu bergantung kepada coklat setiap kali nak menghilangkan stres.
Yalah, masa makan memang sedap. Tapi kalau berat badan naik, bertambah stres juga kan?

*Sumber: Health.com, Inc.com


Cara Atasi Tombol Pintu Yang Selalu Terkunci, Ada 2 ‘Settings’ Untuk Tukar Mode!

Memang panik juga bila tombol pintu rosak dan terkunci dalam bilik. Lebih-lebih lagi jika hanya seorang diri yang berada di rumah. Waktu kecemasan begini, yang terlintas di fikiran pastinya nak pecahkan ataupun umpil pintu, tak kisahlah pintu rosak sekali pun, janji diri selamat.
Namun, tahukah anda sebenarnya tombol pintu mempunyai 2 ‘mode settings’ iaitu normal dan sentiasa kunci seperti yang dikongsikan oleh Rusyaidi Husni Abdul Latib. Dia menyatakan setting ini kebanyakan ada pada tombol pintu yang ada punat kunci.

Baca juga: Petua Sejukkan Badan & Kurangkan Demam Dengan Minum Air Barli Halia

CARA ATASI TOMBOL PINTU YANG SELALU TERKUNCI
Tombol pintu sentiasa terkunci?

Pernahkah anda alami keadaan di mana punat kunci pada tombol pembuka pintu “tersekat” di dalam, dan perlu sentiasa dibuka dengan kunci atau dari sebelah dalam? Walaupun sesudah dibuka, ia akan terus terkunci bila pintu ditutup.

ADA 2 ‘SETTINGS’ PADA TOMBOL PINTU

Mungkin ada yang tidak tahu, kunci pada tombol pintu ada 2 settings:
1. Keadaan sentiasa kunci, dan
2. Keadaan normal.
CARA UNTUK MENUKAR MODE TOMBOL PINTU KEPADA NORMAL

1. Setting ini boleh ditukar dengan menekan punat kunci dengan ibu jari dan memutarkan punat kunci.
2. Putar ke arah lawan jam (ke kiri) untuk mode normal, dan putar ikut arah jam (ke kanan) untuk mode sentiasa kunci.
SETTINGS INI HANYA BOLEH DIGUNAKAN PADA TOMBOL PINTU YANG ADA PUNAT KUNCI
Settings ini boleh digunapakai pada kebanyakan tombol pintu yang ada punat kunci. Kadang-kadang, sewaktu mengunci pintu, kita terpusing punat secara tidak sengaja menyebabkan pintu berada dalam keadaan sentiasa kunci.
Kalau info ini bermanfaat untuk anda, sila kongsikan. Harap maklumat ini tidak disalahguna.
Semoga manfaat!
Sumber: Facebook Rusyaidi Husni Abdul Latib


9 Cara Berkesan Melembutkan Tumit Kaki Pecah, Gatal Dan Merekah

“Stresnya tengok tumit kaki pecah ni. Ada masanya gatal-gatal dan boleh luka pula. Rasa tak selesa dan malu nak pakai selipar.”
Menurut sebuah survey yang dijalankan oleh laman kesihatan HealthLine, masalah tumit kaki pecah, kering, atau mengelupas ini adalah masalah yang dihadapi oleh hampir 20% manusia. Namun, ia cenderung dialami oleh golongan wanita.

Umumnya, masalah ini berpunca daripada kekurangan lembapan pada bahagian tumit kaki. Menurut pakar, ada banyak sebab yang boleh menjadi punca tumit kaki merekah dan kering. Antaranya termasuklah:

kurang minum air
kaki sering terdedah kepada suhu sejuk seperti bilik berhawa dingin
merendam kaki dalam air panas terlalu kerap
penggunaan sabun yang tidak sesuai
masalah kencing manis / diabetes
obesiti
amalan pemakanan tidak sihat

Meskipun masalah ini tidaklah serius, namun sudah tentulah ia mendatangkan rasa tidak selesa hingga mampu merendahkan keyakinan diri apabila berhadapan dengan situasi tertentu yang memerlukan seseorang membuka kasut.

Berikut adalah beberapa cara merawat dan mengatasi tumit kaki pecah yang boleh anda lakukan sendiri di rumah.

9 Cara Melembutkan Tumit Kaki Pecah, Gatal Dan Merekah
1. Losyen / Pelembap
Antara cara paling berkesan yang boleh anda lakukan dengan mudah di rumah adalah menyapukan losyen atau pelembap.
Sebaiknya, pilih losyen yang bersumber dariapda bahan organik, tidak terlalu wangi / kuat bahan kimianya. Selain losyen, boleh juga menggunakan pelembap seperti Vaseline.
Foto Kredit: fusionlife.in
2. Minyak
Selain losyen dan pelembap, anda boleh menggunakan minyak yang sesuai seperti minyak zaitun, minyak kelapa atau minyak almond.
Penggunaan minyak ini akan meresap jauh ke dalam kulit dan sekaligus membantu meningkatkan kelembaban serta merawat rekahan.
Foto Kredit: prosourcecoconut.com
3. Lemon & Garam
Lemon adalah salah satu bahan yang sangat popular sebagai home remedy. Selain memiliki khasiat yang pelbagai, ia mampu menyingkirkan sel-sel kulit mati pada kulit. Garam pula boleh mencegah jangkitan pada luka atau kulit kaki yang merekah.
Caranya, rendam kaki anda di dalam air suam yang di campur dengan perahan lemon dan garam. Boleh juga gantikan garam dengan baking soda. Wangi pun wangi!
Foto Kredit: groupon.com
4. Belimbing Buluh
Belimbing buluh adalah antara bahan yang digunakan dalam perubatan tradisional untuk merawat beberapa jenis penyakit seperti batuk, jerawat, kegatalan, dan bengkak. Kandungan vitaminnya dipercayai boleh membantu merawat kulit kaki yang kering dan merekah.
Caranya, ambil beberapa biji buah belimbing buluh dan lenyek kasar. Kemudian, gosokkan pada tumit anda perlahan-lahan selama beberapa minit.
Amalkan rutin ini setiap minggu untuk mendapatkan tumit yang lebih halus dan licin.
Foto Kredit: turistadeavental.com.br/
5. Tepung Beras & Madu
Madu memiliki banyak kebaikan dan boleh berfungsi sebagai pelembab pada tumit kaki. Sementara itu, tekstur kasar daripada tepung beras pula membantu menghapus rekahan dan kulit kering.
Gaulkan kedua-dua bahan ini sehingga menjadi pes dan scrubkan pada tumit anda dengan kerap. Boleh juga dijadikan air rendaman.
Foto Kredit: woman.at
6. Asam Keping / Asam Jawa
Masukkan beberapa keping asam keping ke dalam besen mandian yang berisi air suam. Rendamkan tumit kaki pecah tersebut selama beberapa minit.
Boleh juga melumurkan kaki dengan asam jawa dan rendamkan kaki dalam air suam untuk membilasnya.
Foto Kredit: meatlovesalt.com
7. Bawang Merah / Bawang Putih
Bawang putih dan bawang merah mengandungi komponen antibakteria yang juga boleh membantu memperbaiki sel kulit.
Potong bawang merah / bawang putih yang kepada 2 bahagian. Sapukan tumit kaki anda yang pecah sehingga jusnya kering. Lakukan setiap hari sehingga sembuh dan anda berpuas hati dengan hasilnya.
Foto Kredit: jurnaldeoas.ro
8. Gosok Dengan Batu Apung (Pumice Stone)
Rendam kaki anda pada air suam yang sudah dicampur dengan cuka selama beberapa minit. Seperti garam, sedikit cuka berkesan menghilangkan bau serta mencegah jangkitan.
Kemudian, gosok dengan batu apung agar kulit mati tertanggal dengan lembut. Pumice stone atau batu apung ini merupakan batu yang terbentuk hasil daripada lava gunung berapi yang mengeras. Sejak sekian lama, khasiatnya telah diamalkan sebagai alat pembersih tubuh. Kini ia boleh didapati dengan mudah di farmasi.
Foto Kredit: femalevenue.com/
9. Getah Betik Muda
Petua tumit kaki pecah yang seterusnya adalah menggunakan getah betik muda. Caranya, gosok getah betik muda pada tumit kaki. Biarkan kering selama 10 minit dan bilas dengan air bersih.
Amalkan dua kali seminggu dengan konsisten sehingga mendapat hasil yang diinginkan.

Beri Perhatian Kepada Kebersihan & Kesihatan Kaki
Untuk mendapatkan kulit kaki yang cantik, kita perlulah menitikberatkan rutin kebersihan dan kesihatan kaki sebagaimana kita cenderung menjaga wajah.
Elakkan memakai kasut bertumit tinggi terlalu kerap kerana kaki yang terdedah dan postur yang tidak elok boleh menyebabkan kekeringan dan memaksa beban pada tumit kaki. Selain itu, minumlah air secukupnya setiap hari dan amalkan pengambilan makanan yang sihat.


Kelahiran anak adalah merupakan suatu kebahagiaan tersendiri bagi ibu bapa. Namun di sebalik kegembiraan, ia juga merupakan amanah yang harus di jaga dan dijalankan sesuai dengan kewajipan.
Dalam surah As-Syura, disebutkan bagaimana Allah memberikan anak-anak lelaki dan perempuan sebagai salah satu anugerah kepada siapa yang Dia kehendaki.

(49)لِلَّهِ مُلْكُ السَّمَاوَاتِ وَالْأَرْضِ ۚ يَخْلُقُ مَا يَشَاءُ ۚ يَهَبُ لِمَنْ يَشَاءُ إِنَاثًا وَيَهَبُ لِمَنْ يَشَاءُ الذُّكُورَ
(50)أَوْ يُزَوِّجُهُمْ ذُكْرَانًا وَإِنَاثًا ۖ وَيَجْعَلُ مَنْ يَشَاءُ عَقِيمًا ۚ إِنَّهُ عَلِيمٌ قَدِيرٌ

Kepunyaan Allah-lah kerajaan langit dan bumi, Dia menciptakan apa yang Dia kehendaki. Dia memberikan anak-anak perempuan kepada siapa yang Dia kehendaki dan memberikan anak-anak lelaki kepada siapa yang Dia kehendaki, atau Dia menganugerahkan kedua jenis laki-laki dan perempuan (kepada siapa) yang dikehendaki-Nya, dan Dia menjadikan mandul siapa yang Dia kehendaki. Sesungguhnya Dia Maha Mengetahui lagi Maha Kuasa.

Foto Kredit: sumanimama.lt
7 Sunnah Menyambut Kelahiran Bayi Dalam Islam
1. Mengazankan Bayi
Cara azan bayi baru lahir adalah pada telinga kanan bayi lelaki dan perempuan secara sederhana laungannya. Antara manfaat azan adalah menanamkan benih keimanan dalam hati bayi sejak kecil lagi.
Menurut Ustaz Muhammad Noor melalui Majalah Al-Ustaz, adapun amalan ini sebenarnya dinilai sebagai hadis dhoif, para fuqaha mazhab Syafie, Hambali, dan Hanafi menggalakkan atas dasar sebuah hadis sahih yang menyebutkan bahawa syaitan lari apabila mendengar suara azan.
Foto Kredit: islam.about.com
2. Mentahnik
Mentahnik adalah meletakkan kurma yang telah dikunyahkan dan digosokkan ke lelangit bayi baru lahir. Jika tidak mendapati kurma untuk mentahnik, maka boleh digantikan dengan yang makanan lain yang manis seperti madu.
Dari Abu Musa Al-Asy’ari, ia berkata.
“Anak lelakiku baru saja lahir, lantas aku membawanya kepada Rasulullah SAW. Sesampainya di hadapannya, Baginda memberinya nama Ibrahim, lalu mentahniknya dengan kurma dan memohonkan keberkatan baginya, setelah itu menyerahkan kembali bayi itu kepadaku.” (Hadis Riwayat Bukhari Dan Muslim)
Foto Kredit: stayfitandfine.com
3. Menamakan Bayi Pada Hari Pertama Atau Ke-7
Sunat menamakan anak yang baharu lahir dengan nama yang elok dan membawa makna baik kerana nama itu yang akan dipanggil di hari akhirat kelak.
Memberikan nama kepada anak seeloknya dibuat dengan memperhatikan makna dari nama tersebut, bukan sekadar mengikut trend. Nama-nama yang dianjurkan adalah nama-nama malaikat, nama para nabi serta nama-nama mudah dan ringkas agar ia tidak mengelirukan.
Foto Kredit: greenprophet.com
4. Mencukur Rambut
Mencukur rambut sebagai tanda permulaan kehidupan anak kecil sebagai manusia dan hamba di sisi Allah. Dari segi kesihatan, ia dapat membersihkan saki baki kotoran pada kepala bayi semasa di dalam rahim. Rambut yang dicukur kemudiannya akan ditimbangkan dan disedekahkan dengan wang emas.
Selalunya majlis kenduri aqiqah diadakan sekali dengan majlis mencukur rambut yang orang kita panggil ‘cukur jambul’. Perlu diingat, sunnahnya adalah mencukur keseluruhan rambut dan bukanlah menggunting sedikit rambutnya. Elakkan melakukan amalan adat seperti menggunakan buah kelapa, garam, beras dan bunga semasa mencukur rambut anak yang menyerupai budaya Hindu.

5. Aqiqah
Aqiqah adalah ibadah menyembelih haiwan sebagai tanda syukur kepada Allah atas bayi yang baru lahir. Hukumnya adalah sunat muakkad. Bagi yang mampu, bolehlah melakukan ibadah ini buat bayi mereka dengan menyembelihkan 2 ekor kambing bayi bayi lelaki dan. 1 ekor kambing bagi bayi perempuan. Ini selari dengan sebuah hadis:
Rasulullah bersabda: “Barangsiapa diantara kalian yang ingin menyembelih (kambing) kerana kelahiran bayi maka hendaklah ia lakukan untuk laki-laki dua kambing yang sama dan untuk perempuan satu kambing.” (Sanadnya Hasan, Hadis Riwayat Abu Dawud)
Tetapi jika ibu bapa tidak mampu melakukan aqiqah tersebut dalam masa terdekat, ia boleh dilakukan sebelum aqil baligh si anak.
Foto Kredit: flickr.com
6. Bersunat
Terdapat banyak kebaikan bersunat dari segi kesihatan untuk lelaki mahupun perempuan. Antaranya adalah mencegah penyakit berjangkit yang berkaitan dengan organ genital dan melindungi syahwat.
Ada beberapa hadis Nabi S.A.W dan pandangan ulama tentang usia yang sesuai untuk khatankan anak lelaki. Ada sebahagian besar ulama juga berpendapat, khatan wajar dilakukan semasa anak lelaki meningkat umur baligh dan ada juga yang menganjurkan seawal kelahiran. Contohnya:
Dari Saidatina Aisyah berkata: “Sesungguhnya Nabi SAW telah mengkhatankan Hasan dan Husin pada hari ketujuh kelahiran mereka berdua.” (HR; Imam al-Baihaqi dan al-Hakim)
Bagi bayi perempuan pula, kebanyakan doktor berpendapat umur seawal mungkin adalah yang lebih sesuai. Selalunya, pasangan akan membawa bayi mereka untuk disunatkan selepas selesai tempoh berpantang.
Meskipun ianya dikecam di sesetengah negara Barat, kita perlu faham bahawa apa yang disunatkan oleh Islam adalah cara bersunat yang sekadarnya dan bukanlah berlebihan sehingga menyebabkan kesakitan melampau, apatah lagi kecacatan anggota.
Foto Kredit: independentnurse.co.uk
7. Sujud Syukur
Melakukan sujud syukur merupakan salah satu tanda kesyukuran kepada Allah apabila dikurniakan sesuatu nikmat atau terlepas daripada bahaya.
Dari Abu Bakar RA, bahawa Nabi Muhammad SAW biasanya apabila menerima berita yang mengembirakan Baginda terus sujud kepada Allah. (Riwayat Abu Dawud)
Suami boleh lakukan di mana sahaja dia berada ketika itu. Caranya amat mudah. Boleh rujuk cara lengkapnya di artikel ini: Cara Sujud Syukur
Foto Kredit : www.eo.nl
Elakkan Perbuatan Khurafat
Di samping melakukan semua amalan ini, jangan lupa agar sentiasa memohon doa keselamatan untuk anak supaya dijauhkan daripada gangguan syaitan. Apa-apa sahaja doa yang diketahui oleh ibu bapa boleh dibacakan termasuklah surah 3 Qul atau al-Fatihah.
Ibu bapa diingatkan agar jangan sekali-kali melakukan amalan meletakkan gunting, paku dan sebagainya lagi di bawah bantal bayi bertujuan menghalau syaitan atau sebarang gangguan iblis. Ia boleh jatuh syirik kerana ia perbuatan yang khurafat.


Pelajar Sekolah Di Malaysia Kini Boleh Baca Buku Teks Secara Digital, Ini Caranya

Baru-baru ini Kementerian Pendidikan Malaysia ada mengumumkan bahawa penggunaan buku teks bagi alam persekolahan bakal digantikan dengan penggunaan buku teks digital bermula tahun 2019. Ini dimana para pelajar dapat menggunakan gajet mereka sendiri untuk mengakses kepada penggunaan buku teks secara digital.
MUDAHNYA DENGAN KPM e-TEXTBOOK READER

Minggu pertama sesi persekolahan tahun 2019 juga telah melihat para pelajar khususnya pelajar sekolah menengah rendah sudah menggunakan aplikasi buku teks digital ini. Mereka boleh memuat turun aplikasi ini yang bernama KPM e-Textbook Reader secara percuma menggunakan gajet mereka sendiri.
Aplikasi yang telah dilancarkan pada tahun 2014 ini bakal diperbaharui dengan kandungan buku teks yang lebih interaktif apabila Kementerian sudah bersetuju untuk menggunakan platform digital ini sebagai salah satu langkah untuk lebih maju di dalam bidang pendidikan Malaysia.

Buat masa sekarang, aplikasi ini sudah siap sedia untuk digunakan di sekolah dan kandungannya bakal lebih berkembang seiring dengan perkembangan masa. Buat guru sekolah dan murid amat digalakkan untuk mendaftar dan menggunakan aplikasi ini supaya lebih mudah menuntut ilmu.
CARA-CARA UNTUK MENGGUNAKAN KPM e-TEXTBOOK READER

1.Daftar dan log masuk disini
2. Untuk pengguna Android, anda boleh memuat turun aplikasi di sini. Manakala untuk aplikasi iOS boleh memuat turunnya di sini.
3. Isi maklumat peribadi serta maklumat sekolah anda.

4. Cari buku teks yang anda perlukan dan muat turun ke dalam gajet anda.
*Selamat menggunakan aplikasi ini untuk anda dan anak-anak terus mendapatkan informasi dalam buku teks sekolah.


Cara Baca & Pilih Jenis Keju Sebelum Beli, Elak Bahan Tak Halal

Keju merupakan antara bahan utama masakan yang amat digemari oleh semua orang. Ianya antara bahan yang boleh menghasilkan pelbagai juadah seperti kek, pasta, sapuan dan pelbagai lagi. Keju digemari tidak mengira umur, dari yang paling kecil sehinggalah yang paling tua dan pastinya masakan yang dimasak berasaskan keju akan menjadi kegemaran.
Tetapi bila bercakap soal keju, pasti yang menjadi perhatian ialah halalnya sesuatu keju itu untuk dimakan. Tidak semua keju yang dijual dipasaraya adalah halal. Sebelum membeli anda perlulah membaca kandungan pembuatannya dikandungan yang tersedia. Menerusi laman Facebooknya, Nor Zailina berkongsi tentang kandungan kandungan keju yang boleh dimakan dan juga panduan ketika hendak membeli keju.

Perhatikan Perincian Cheese Terlebih Dahulu

Saya bimbang bila tengok orang Islam beli keju tanpa membaca bahan-bahan yg terkandung di dalamnya atau sekiranya ada logo Halal negara pengeluar keju itu. Terdapat pelbagai jenis keju dijual di pasaraya. Jadi, bagaimana memilih yang HALAL?

* Pastikan ada logo Halal dari pengeluar di negara berkenaan. Contohnya, keju dari Australia mesti ada logo Australian Halal Board. Begitu juga keju dari France, New Zealand dll.

* Rennet – bahan yang digunakan bagi menukar susu kepada pepejal keju. Biasanya ia diperbuat daripada bahagian dalaman perut binatang seperti lembu dsbnya. Jikalau lembu tidak disembelih mengikut Islam, bermakna ia tidak Halal dimakan. Kebanyakan keju dari Eropah menggunakan rennet daripada binatang. Bovine Rennet adalah rennet dari perut lembu. Porcine dari khinzir (pig/swine).
Hanya Pilih Rennet:

– microbial rennet (diperbuat daripada microbes, termasuk fungi dan bakteria TETAPI ada juga yang dibiak daripada sumber binatang, sila tengok tanda Halal)
– non-animal rennet (diperbuat daripada bahan kimia lain atau sumber bukan binatang)
– vegetable rennet (diproses daripada sumber tumbuh-tumbuhan)
Selain rennet, keju juga diperbuat dengan:
– proses pemerapan (fermentation)
– menggunakan cuka dan jus lemon (asid) terutama untuk pembuatan keju vegan
Fakta Penting:
Coulommiers au lait cru
1. Keju lembut (soft cheeses) seperti krim keju tidak menggunakan rennet dalam pembuatannya.
2. Baca setiap paket keju yang dibeli kerana ia mungkin Halal dalam bentuk sebuku (block) tetapi tidak Halal dalam paket yang sudah diparut (ready grated).
3. Keju dalam bentuk serbuk (kering) seperti Parmesan juga mungkin tidak Halal, jadi, berhati-hatilah selalu. Parmesan sering dihidangkan di restoran bersama Caesar Salad atau Spaghetti Bolognese.
Sumber : Nor Zailina


Kenapa Ujian RTK-AG Kejap Positif Kejap Negatif? Ini Cara Betul Baca Keputusan

Berikutan peningkatan kes Covid-19 secara mendadak, ramai dalam kalangan kita yang semakin waspada dan kerap melakukan ujian kendiri menggunakan self-test kit yang dijual di pasaran. Namun, ramai juga dalam kalangan kita yang membangkitkan isu apabila keputusan ujian RTK tersebut agak mengelirukan apabila hasilnya adalah sekejap positif, sekejap negatif pula.
Jadi, ini penjelasan dari pakar sebagai panduan untuk anda semua tentang cara betul membaca keputusan ujian kendiri Covid-19 supaya anda tak ragu-ragu lagi!

Baca juga: Cara Laporkan Keputusan Ujian Kendiri Covid-19 Di MySejahtera
KENAPA UJIAN RTK KEJAP POSITIF KEJAP NEGATIF?

Sekarang ni dah menjadi kebiasaan untuk membuat ujian kendiri COVID-19 (self-test) bila nak ke majlis keramaian atau sebagai langkah berjaga-berjaga. Ada kit yang guna air liur dan ada yang ambil sampel di hidung. Tapi, masih ramai yang kurang pasti dalam membaca keputusan test kit tu. Meh saya terangkan.

Di kit ujian tu, garisan akan muncul di Control iaitu ‘C’, dan di Test iaitu ‘T’. Macam ni cara kita baca keputusan:
1.Keputusan POSITIF – Kedua-dua garisan C dan T muncul. Walaupun garisan T tu samar dan tak sepekat garisan C tu, ia masih dikira dan keputusan adalah positif.
2.Keputusan NEGATIF – Hanya garisan C yang muncul. Tiada garisan T.
3.Keputusan TAK SAH – Hanya garisan T sahaja muncul dan tiada garisan C. Atau tiada apa2 garisan langsung. Maka kena buat ujian balik dengan kit baru la.

Keputusan kit tu hendaklah dibaca dalam masa 15-30minit. Kalau lebih 30 minit baru nak baca keputusan, dikhuatiri akan memberi keputusan tak tepat.
Dan selepas buat ujian kendiri ni, sila kemaskini keputusan di aplikasi Mysejahtera walaupun keputusan tu negatif. Memang kita boleh rekod keputusan kita di Mysejahtera.

Apa-apa pun baca arahan penggunaan betul-betul dan belilah Kit Ujian Kendiri yang mendapat perakuan dari MDA SAHAJA. Hati-hati dengan produk palsu. Gunalah bila ada keperluan dan belilah lebih letak di rumah.
Semoga bermanfaat. Jaga diri semua #drizzarshares
Sumber: Dr.Izzar Anwari


Cara Lajukan Kipas Siling Yang Makin Perlahan Dengan Kos RM2 Saja. Mudah!

“Kenapalah kipas siling ni ‘slow’ sangat… Padahal aku dah bersihkan semua habuk setiap 2 minggu. Mesti ada yang tak kena ni. Apa nak buat ni? Aku bukannya tahu cara lajukan kipas.”
Hal ini mesti selalu berlaku pada kipas siling anda di rumah. Memang stres bila dah buat kelajuan maksimum pun gerakannya tetap perlahan.

Sebenarnya, kalau tahu caranya tak susah pun. Kami berbesar hati kerana Encik Md Helmee Abu sudi berkongsikan cara baiki kipas yang telah dipraktikkannya sendiri. Memang mudah, jimat, dan berkesan!
Mari ikuti perkongsian beliau selanjutnya di bawah ini.

Cara Lajukan Kipas Siling Yang Makin Perlahan
Assalamualaikum, sekiranya anda menggunakan kipas silling KDK/Panasonic 5 Blade, dan kipas anda tidak bergerak atau bergerak terlalu perlahan, anda boleh cuba cara ini. Saya telah cuba dan berkesan.

1. Perhatikan bahagian bawah kipas tersebut.
Ada 2 bahagian: Ring dan cover sensor

2. Tanggalkan ring pada kipas tersebut.
Caranya adalah dengan memusing ke arah “open” dan tanggalkan.

3. Buka bahagian sensor.
Ada 3 skru (buka pakai Phillips screwdriver).

4. Tanggalkan 2 wayar soket.
Rujuk gambar di bawah ini.

5. Tanggalkan board kipas.
Caranya adalah dengan menolak clip pada board.

6. Ada 3 alat yang diperlukan:
a) soldering iron b) solder wire c) kapasitor

7. Desolder kapasitor lama.
Iaitu bahagian bawah board.

8. Tanggalkan kapasitor lama.

9. Masukkan kapasitor baru.

10. Solder semula kaki kapasitor baru.
Bila dah selesai, patahkan kaki yang berlebihan.

11. Ini board yang telah siap diganti kapasitor.

12. Pasang semula board pada kipas.
Sambung semula soket wayar.

13. Switch on semula kipas.
Siap!
PS : Jangan lupa ikat semula skru cover sensor.

Semoga Berjaya
Mudah saja cara lajukan kipas yang semakin perlahan, iaitu dengan menukar kapasitor pada kipas siling tersebut.
Mungkin ada yang nak tahu, kapasitor boleh dibeli di kedai eletrik (atau Jalan Pudu pada yang tinggal di KL). Harganya cuma RM2.00 sebiji. Memang jimat bila buat sendiri!

*Perkongsian asal tentang cara baiki kipas ini dikongsikan oleh Md Helmee Abu melalui Facebook. Ia diterbitkan semula dengan kebenaran beliau. Untuk sebarang pertanyaan lanjut, rujuk pada post asal beliau di SINI.


Cara Mudah Nak Buka Pendrive Yang Terkena Virus. Fail Hilang!

“Eh, eh, kenapa kosong pula pendrive aku? Rasanya dah transfer betul dah tadi. Ish, mesti kena virus ni. Dahlah penting kerja aku dalam tu. Ada cara baiki pendrive sendiri ke?”
Pendrive kena virus? Habis hilang semua barang dalam pendrive? Pendrive ada isi, tapi bila dibuka kosong? Jangan panik. Ada cara baiki pendrive yang kena virus dan dapatkan semula fail, gambar-gambar, atau kerja anda.

Mari ikuti perkongsian Encik Hafiz dalam langkah bergambar ini.
Cara Baiki Pendrive Yang Terkena Virus. Fail Hilang!
Lakukan langkah ini satu demi satu.

1. Kenalpasti Lokasi Pendrive
Pertama sekali, kenalpasti lokasi pendrive anda. Tengok pendrive ada pada (H:) atau (G:). Kalau ada dekat (H:) kena ingat H ya. Kalau (G:) ingatlah G.

2. Pergi Bahagian Search
Seterusnya, pergi bahagian Search. Taip command ini C:\Windows\System32\cmd.exe dan lepas itu tekan Enter.
Lepas tekan Enter, akan keluar paparan hitam ini. Ada keluar dengan ayat sama macam tu.
Jangan takut, tak ada rosak PC. Dah betul dah langkahnya.

3. Taip cd..
Baik, sekarang, taip cd.. (*huruf kecil cd diikuti dengan titik 2 kali).
Taipkan command ini selepas ayat command C:\Windows\System32> yang tertera pada paparan. Kemudian, tekan Enter.

Pedepap, lepas tekan Enter tadi akan keluar ayat yang lagi pendek daripada ayat tadi. OK, ini sudah bagus. Memang ini yang kita mahu.

4. Ulang Sekali Lagi
Taip lagi cd.. dan tekan Enter. Pedepap dia keluar tinggal C:\> saja kan?
Cantik, memang dah betul sangat dah langkah yang anda buat.

5. Taip Lokasi Pendrive
Sekarang, ingatkan semula lokasi pendrive tadi sama ada dekat (H:) atau (G:).
Kalau dekat H maka taiplah h: dan tekan Enter. (*lokasi g atau h taip dengan huruf kecil ya)

Sekarang, ia dah bertukar dari C kepada H, bukan? Macam dalam gambar di bawah.

6. Taip Command Terakhir
Kemudian taipkan ayat ini lepas bahagian H:\>. Taipkan attrib -s -h -r /s /d  dan tekan Enter.
Lepas itu, tunggu sampai dia keluar di bawah itu H:\>. Kalau ada, dah boleh pangkah paparan hitam ini.

7. Pergi My Computer & Buka Pendrive
Sekarang, semak semula pendrive anda. Pendrive yang kosong tadi dah jumpa balik failnya. Alhamdullillah selamat.
Tapi kadang-kadang, bukan semua pendrive yang kena virus boleh dapatkan balik. Ada juga dah buat macam ini pun tak boleh juga dapat balik. Yang itu, mungkin ada masalah lain dan kena buat cara tertentu untuk dapatkan semula.

Kongsikan Pada Kawan Yang Lain!
Ini antara cara baiki pendrive yang paling asas, tapi cukup berkesan untuk virus yang biasa terkena pada pendrive.
Jadi, kalau dah tahu, kongsikan pada rakan-rakan yang lain. Kasihan rakan-rakan punya kerja yang dah buat tapi hilang pula. Selamat mencuba!

*Yang dah buat tapi tak dapat juga data yang penting, boleh minta Encik Hafiz untuk repair atau recover. Follow page beliau di Hafiz Glass Tint atau hubungi 0182627765.
**Cara baiki pendrive ini dikongsikan oleh Encik Hafiz melalui laman Facebook beliau. Ia diterbitkan semula dengan kebenaran. Encik Hafiz juga membuat kerja-kerja menjual, membekal, dan menservis pemasangan filem penapis haba, sticker rumah dan bangunan.


Cara Baiki TV Rosak Berjalur Guna Salotape Sahaja, Memang Jimat Banyak!

Pernah tak tengah khusyuk menonton televisyen di rumah, tiba-tiba skrin terus bertukar jalur-jalur sampai dah tak nampak? Lebih menyedihkan apabila baru beli tak sampai beberapa tahun tetapi dah rosak. Satu hal pula kena keluarkan duit beratus-ratus ringgit!
Jangan risau, sebelum anda membeli TV baharu, apa kata cuba dulu baiki TV rosak berjalur seperti yang dikongsikan oleh Eezwan Manaf di laman Facebooknya. Memang menjimatkan!

CARA BAIKI TV ROSAK BERJALUR, JIMAT & MUDAH
Saya cuba cari cara baiki tv rosak berjalur macam ini dan jumpa satu tutorial di YouTube yang sangat berguna. Menjadi dan jimat. Jom cuba.

Cara-caranya:

1. Buka panel tv dekat belakang. Dekat situlah ada terletak pcb iaitu board.
2. Cari salotape dan buka 2 cable yang ada dekat pcb board dan cuba letak salotape. 2,3 kali juga cuba tapi still tak jadi sebab salah letak salotape.

4. Ini 2 kabel yang disambungkan dekat pcb. Yang ni la kena cabut dan letak salotape dekat belakang. Kena cuba satu-satu. Kalau yang A tak jadi, cuba yang B pula.

5. Guna salotape biasa sahaja.

5. Salotape dekat bahagian ni sahaja.

6. Jadi, kalau tv anda keluar jalur-jalur macam tv saya, boleh sahaja baiki sendiri. Kalau hantar kedai dia tukar LCD terus.
Untuk penerangan lanjut, boleh klik di bawah:
Link video: https://youtu.be/7QyZTa8fO-c
Selamat mencuba!
Baca juga: Jangan Buang TV Lama Anda, Ini Cara ‘Convert’ Kepada Smart TV
Sumber: Facebook Eezwan Manaf


Cara Bancuh Foam Kopi Viral Tahan Seminggu! Boleh Buat Hot Cappuccino Tiap Hari

Minuman berasaskan kopi sememangnya mempunyai penggemarnya tersendiri. Disebabkan itu, mungkin ramai dalam kalangan mereka yang sudah tahu cara bancuh foam kopi. Namun, buat anda yang tidak tahu caranya lagi boleh teruskan baca artikel ini.
Sama seperti Dalgona Coffee yang pernah tular sewaktu pertengahan Covid-19 dulu, kali ini penulis bawakan resepi cara bancuh foam kopi viral yang boleh tahan selama seminggu. Peminat minuman Hot Cappuccino boleh cuba perkongsian resepi dari Puan Safillah Alivi.

Baca juga: Nak Buat Japchae Macam Di Korea Guna Glass Noodle Bukan Suhun, Resepi Ini Dapat 29K Shares!
CARA BANCUH FOAM KOPI SEAKAN DIBUAT BARISTA!

Terima kasih pada yang share coffee viral tu. Memang sedap amat. Saya suka minum versi panas (cappuccinos). Smooth texture coffee ni seakan di barista yang ternama.

Saya buat banyak sikit. Extra boleh simpan seminggu dalam fridge. Saya sertakan step by step.
CARA BANCUH FOAM KOPI TAHAN SEMINGGU
BAHAN-BAHAN:

Serbuk kopi decaf.
Brown sugar.
Air panas.

CARA PENYEDIAANNYA

1. Masukkan empat sudu coffee dan empat sudu brown sugar ke dalam mangkuk.
2. Kemudian, empat sudu air panas.

3. Sebatikan bahan-bahan tadi dan on kan mixer. Kalau nak naikkan muscle boleh juga guna tangan.
4. Campurkan sampai campuran tadi jadi gebu macam gambar di atas. Bila nak pakai tinggal ceduk je.
RESEPI HOT CAPPUCCINO
BAHAN-BAHAN:

Susu segar
Foam coffee di atas.

1. Panaskan susu segar. Anda disarankan guna susu segar seperti Farm Fresh atau Dutch Lady ye. Bukan susu pekat manis nanti diabetes pulak nanti.
2. Kemudian, letak mixture coffee di atas ini dan bancuhkan campuran itu hingga sebati.
Percayalah! Sedap smooth texture coffee ni.
Sumber: Facebook Safillah Alivi via Masak Apa Hari Ni..(MAHN)


5 Bahaya Bancuh Susu Formula Tak Ikut Sukatan. Jangan Cairkan!

“Ish, dah nak habis dah susu formula ni. Lupa nak beli tadi. Kalau aku cairkan dan lebihkan air untuk bancuhan susu bolehkah agaknya? Penting sangatkah ikut cara bancuh susu yang ditetapkan?”
Susu formula bayi didatangkan dengan panduan sukatan khusus, dan ia mungkin berbeza antara satu sama lain. Dalam kebanyakan kes, ibu bapa mungkin lebih cenderung untuk mencairkan susu formula (kurangkan susu dan banyakkan air) agar ia dapat lebih menjimatkan. Selain itu, ramai juga ibu bapa menganggap cara bancuh susu sedemikian boleh mengelakkan anak sembelit.

Walaubagaimanapun, kita perlu tahu bahawa perut bayi adalah sangat sensitif dan bukanlah seperti perut orang dewasa. Malah, bayi yang berusia bawah 6 bulan masih bergantung kepada susu sepenuhnya sebagai nutrisi utama bagi perkembangan mereka.
Foto Kredit: kidspot.com.au

5 Bahaya Bancuh Susu Formula Tak Ikut Sukatan
Cara bancuh susu formula tidak boleh diubah sewenang-wenangnya kerana:

1. Menjejaskan Tahap Elektrolit Dalam Tubuh
Seperti yang kita tahu, bayi yang berusia 6 bulan ke bawah tidak boleh diberikan minum air kosong, kecuali dalam kuantiti kecil sekadar untuk membilas/mencuci mulutnya.
Menurut laman web kesihatan LiveStrong, bayi belum berkebolehan untuk memproses penyingkiran air dari badan secara efisyen sehingga mencapai 10 bulan. Ini bermaksud, kandungan air yang terlalu banyak dalam tubuh mereka boleh menjejaskan tahap elektrolitnya.
Seperti yang dijelaskan oleh Dr Azhar Mahmud menerusi laman web DoktorBudak, pemberian air kosong berlebihan juga boleh menyebabkan oral water intoxication, di mana ia mencairkan darah dan menurunkan paras garam ke tahap yang kritikal hingga menyebabkan bayi mengalami sawan, koma, kecederaan otak dan jika tidak dikesan awal akan menyebabkan kematian.
Foto Kredit: elmarada.org
2. Kurang Nutrisi
Susu formula telah dirumus khas untuk diberikan kepada bayi mengikut sukatannya agar ia dapat menampung keperluan nutrisi yang diperlukan oleh bayi. Dengan menambahkan terlalu banyak air, kita telah mengubah konsentrasi formula tersebut dan ini tentunya akan memberi kesan kepada nutrisi yang bakal diterima oleh bayi.
Oleh itu, air kosong berlebihan boleh menyebabkan perkembangan bayi terbantut akibat kekurangan nutrisi. Bukan itu saja, ia turut berpotensi menyebabkan masalah kesihatan lain, contohnya anemia akibat kekurangan mineral zat besi.
Tindakan mencairkan susu ibu juga tidak sepatutnya menjadi amalan kerana susu ibu sudah mempunyai jumlah air yang mencukupi untuk bayi. Selain mengurangkan nutrisi, ia boleh menyebabkan ibu mengalami masalah kekurangan susu badan yang lebih serius.
Foto Kredit: newkidscenter.com
3. Risiko Pencemaran Air
Air masak atau air yang dirawat juga ada kalanya boleh mendatangkan kesan kepada bayi. Pencemaran yang terdapat di dalamnya biasanya tidak memudaratkan orang dewasa, tetapi boleh membahayakan bayi, terutamanya bayi yang baru lahir.
Maka, seeloknya ia tidak ditambahkan secara berlebihan di dalam susu kerana ia boleh menyebabkan cirit-birit atau masalah kesihatan yang lain.
Foto Kredit: afternoonteatotal.com
4. Sembelit Perlu Dikenalpasti Puncanya
Sembelit yang berlaku pada bayi perlu dikenalpasti punca sebenarnya. Ia biasanya berasal daripada pemakanan, tetapi mungkin juga sebab-sebab lain. Mencairkan susu formula dalam bancuhan bukanlah cara penyelesaiannya. Dr Zubaidi dan Dr Suriyakhtun pernah mengupas isu ini melalui laman sosial mereka.
Jika bayi telah mula makan (melebihi 6 bulan), boleh cuba berikan buah-buahan atau jus buah kepada bayi untuk melegakan sembelit. Sekiranya bayi tidak serasi dengan susu formula, cuba dapatkan beberapa sampel susu lain yang lebih sesuai.
Foto Kredit: psychologytoday.com
5. Bancuhan Terlalu Pekat Juga Boleh Mendatangkan Kesan Buruk
Sementara itu, cara bancuh susu yang terlalu pekat pula tidak boleh diabaikan. Mungkin ada masanya kita terlupa cara sukatan yang sepatutnya dan agak-agak saja semasa membuat susu hingga ia boleh menjadi terlalu pekat.
Jika dilakukan untuk jangka masa panjang, ia boleh menyebabkan bayi mengalami masalah kerosakan gigi dan mempunyai lebihan berat badan. Dalam kes yang lebih serius, ia boleh menjejaskan kemampuan buah pinggang bayi.
www.babylist.com
Ikut Sukatan Yang Dikhususkan
Cara bancuh susu perlu diikut dengan teliti. Jangan terlalu cair, dan jangan pula terlalu pekat.
Setiap rumusan yang ditetapkan itu tentulah ada sebabnya untuk kita ikut. Jadi, janganlah mengubahnya kerana ia boleh menjejaskan perkembangan dan kesihatan bayi, walaupun tanpa kita sedari.


Cara ‘Rahsia’ Bancuh Teh Ais Padu, Tak Cari Di Kedai Dah!

Sebut sahaja teh ais, ia merupakan minuman yang sering dijadikan pilihan tidak kiralah sama ada di kedai ataupun dibeli di gerai-gerai yang dijual di tepi jalan. Minum ketika cuaca hari panas memang cukup puas!
Bagi peminat minuman ini, sudah pasti akan mencari teh ais yang pekat manis berlemak untuk melegakan dahaga tekak dek kepanasan cahaya matahari. Jangan khuatir sekiranya sukar untuk mendapatkan rasa seperti yang diidamkan anda, kerana  wanita ini ada berkongsikan ‘rahsia’ bancuh teh ais pekat manis berlemak hingga boleh buat terliur.

Baca juga: Cara Buat Telur Dadar ‘Crispy’ Macam Kedai Tomyam
CARA BUAT TEH AIS PADU!

Untuk 1 cup macam ni saya masukkan:

-2 atau 3 sudu serbuk teh,
-Saya guna TEH BARRA rendam dengan air betul-betul panas, saya guna air panas cuckoo ja .
Biar smpai air teh tu suam, tapis guna penapis macam kedai makan tu, pastu tambah susu ikut nak manis mana, tambah [email protected] sudu susu cair, fuhhhh lagi lemak-lemak.

Kalau korang nak buat dalam jug, sila gandakan teh ya..Jangan tambah air lagi lepas bancuh, nanti ceroii…Betul-betul pati teh je..

Jom cuba!
Sumber: Miz JueJue


Cara Bancuh Teh Ais, Kopi Ais, Milo Ais & Nescafe Ais Paling Kaw!

Sebagai rakyat Malaysia, sudah pasti kita kenal dengan minuman ‘berhantu’ yang sering dibeli di kedai mamak bukan? Minuman tersebut adalah teh ais, kopi ais, nescafe ais dan milo ais. Pergilah kemana sahaja pun, ini merupakan senarai minuman yang paling diminati tetapi agak sukar untuk dibancuh untuk mendapat kesedapan yang sama macam di kedai. Oleh itu, jom kita cuba perkongsian resepi 4 jenis air ini supaya anda boleh dapat merasai kenikmatan yang sama macam di kedai mamak!
Baca juga: Ini Cara Bancuh Kopi Kaw Tanpa Guna 3 in 1, Macam Minum Di Starbucks!

CARA BANCUH TEH AIS, KOPI AIS, NESCAFE AIS & MILO AIS PALING SEDAP!
Buat anda merupakan peminat atau ‘hantu’ kepada 4 jenis minuman ini, pastikan anda cuba!
1.Resepi Nescafe Ais kaw

-Nescafe 3 sudu kecil
-Susu pekat ikot tekak nak manis mana
-Air setengah gelas, jangan banyak nanti air tak kaw

-Kacau-kacau lama-lama,masukkan ais dalam plastik. Tuang nescafe..Ikat letak strawww dah siap boleh minum dah. Boleh gak letak susu cair…Kalau tak nak pun takpa.
2.Resepi Milo Ais kaw

-Milo 4 sudu besar
-Susu pekat ikut tekak nak manis mana
-Air setengah gelas, jangan banyak nanti air tak kaw
Kacau lama-lama,masukkan ais dalam plastik, tuang milo..Ikat letak strawww dah siap boleh minum dah. Boleh juga letak susu cair atau fresh milk..Nanti ada la rasa ala-ala air kotak.
Dan lagi 1 kalau nak buat neslo just tambah 2 sudu kecil nescafe. Milo kurangkan jadi 3 sudu.
3.Resepi Kopi ais kaw

-Rendam [email protected] sudu serbuk kopi
-Biar sampai nampak pekat..
-Tapis air kopi..
-Susu ikot nak manis mana. Kalau terlampau pekat boleh tambah air suam..
Masokn ais dlm plastik dan tuang kopi ikat tepi letak straw …Boleh tmbh susu cair kalau suka.
4.Resepi Teh ais kaw

-Rebus 3 cawan air dalam periuk smpai mendidih,
-Letak [email protected] sudu serbuk teh tak kisah teh apa pun, biar mengelegak seminit dua, lepas tu tutup api, tapis teh ..
-Saya guna tapis putih yang selalu kedai makan guna tu..
-Masukkan susu pekat agak-agak nak manis mnaa..
-Susu cair 3/4 sudu nak lemak-lemak lebihkan lagi..
-Garam cubit hujung-hujung je(tak letak pun takpa)
-Garam untuk lemakkan lagi teh ais..Boleh dah letak ais.. Dah siapppppp!
Sumber: Miz Juejue


5 Tips Ibu Boleh Amalkan Untuk Banyakkan Susu Badan, Paling Menjadi!

CARA BANYAKKAN SUSU BADAN
Impian semua ibu sudah tentunya mahu menyusukan anak masing-masing dengan susu badan namun tidak semua ibu bernasib baik mempunyai susu badan yang banyak.  Sudah tentu perkara sebegini mendatangkan tekanan kepada individu yang bergelar ibu, bukan?

Jangan risau, berikut dikongsikan 5 tips untuk banyakkan susu badan yang boleh anda amalkan. Diharapkan perkongsian ini dapat membantu anda mengatasi masalah yang anda hadapi sekarang. Selamat mencuba!
Baca juga: [VIDEO] Jenis Puting Ibu Tidak Menghalang Anak Menyusu, Ibu Jangan Risau…

5 TIPS IBU BOLEH AMALKAN UNTUK BANYAKKAN SUSU BADAN

Situasi susu tak cukup boleh menyebabkan ibu stress. Bagaimana ibu boleh menghasilkan susu yang cukup?
1. Pastikan lekapan betul
Lekapan yang baik boleh mengelakkan puting luka dan bayi dapat minum susu dengan lebih efektif.
2. Kerapkan pengeluaran susu
Penyusuan mengikut konsep ‘supply and demand’. Lebih kerap payudara dikosongkan, lebih banyak susu akan terhasil.
3. Lakukan urutan payudara

Urutan payudara semasa menyusukan anak atau memerah susu boleh menambahkan susu sehingga lebih 40 peratus!
4. Makan dan minum yang cukup
Ibu menyusukan anak membakar sehingga 500 kalori setiap hari. Jadi ibu perlu amalkan makanan sihat dan minum air minimum 8 gelas sehari.
5. Pengambilan galactogogoue

Galactogogue adalah makanan yang boleh meningkatkan penghasilan susu. Contohnya adalah oat, sayuran hijau dan kekacang.
Tips tambahan
– Untuk ibu yang memerah susu menggunakan pam, pastikan saiz flange tepat dan cuba mode yang sesuai untuk mendapatkan hasil optimum.
– Setiap masalah pasti ada jalan penyelesaian. Jika tips di atas masih tidak dapat membantu anda, boleh dapatkan nasihat daripada doktor dan pakar yang bertauliah. Teruskan mencuba!
Sumber: Twitter Med Tweet MY HQ


Resepi ‘Milk Booster’ Ini Akan Meriahkan Lagi Susu Badan Anda. Cubalah!

“Kenapa makin kurang susu yang diperah ni. Tak lama lagi dah nak mula bekerja. Kalau tak cukup stok, susahlah. Apa petua dan cara banyakkan susu badan yang boleh dicuba ya?”
Menyusu badan bukanlah semudah yang disangka. Kalau tak kena cara, susu badan boleh drop secara mendadak tanpa mengira masa. Memang risau dan stres bila memikirkan anak yang menyusu. Kalau boleh, tentu setiap wanita mahu menyusukan bayi sehingga 2 tahun, atau sekurang-kurangnya 6 bulan yang pertama.

Jika hal ini berlaku kepada ibu-ibu di luar sana, cubalah resipi air barli yang dikongsikan oleh Puan Sabrina Sarsan. Beliau sendiri mengamalkannya sebagai salah satu cara banyakkan susu badan. Mudah-mudahan, ia dapat membantu anda ‘meriahkan’ kembali air susu badan untuk si kecil yang tersayang.
Cara Banyakkan Susu Badan Dengan Air Barli
Berikut adalah resepi air barli yang boleh bantu anda meriahkan lagi susu badan. Mudah saja, boleh anda buat sendiri di rumah.

Bahan-bahan

1 cawan barli
Gula batu / madu (kuantitinya ikut selera masing-masing)
1 liter air
Daun pandan (jika suka)

Cara-cara
1. Rebus

Pertama sekali, masukkkan semua bahan-bahan di atas dan rebus barli hingga kembang. Gunakan api perlahan saja.
Boleh gunakan apa-apa jenis barli, tak semestinya jenama yang saya tunjukkan di atas tadi.

2. Minum Setiap Hari
Bila dah cukup kembang, boleh minum 3 kali sehari untuk melihat kesannya dengan segera.

Khasiat Barli Memang Banyak!
Barli adalah sejenis bijirin yang telah diamalkan khasiatnya oleh segenap masyarakat terawal dalam peradaban dunia. Menurut Food NDTV, air barli boleh dikategorikan sebagai salah satu minuman paling berkhasiat kerana ia mengandungi sumber nutrien yang penting. Antaranya adalah fiber, vitamin, kalsium, zat besi, mangan, magnesium, zink, anti-oksidan, phytokimia, dan banyak lagi.
Ia dipercayai dapat membantu meredakan demam (menyejukkan badan), membuang toksin dari badan, membantu pencernaan, menurunkan kadar kolesterol dan gula, serta sering disyorkan untuk merawat masalah kencing kotor. Selain bertindak sebagai ‘health booster’, ia juga terkenal sebagai ‘milk booster’ semulajadi bagi ibu-ibu yang menyusukan bayi. Dengan memilih pemakanan berkualiti seperti meminum barli, ibu-ibu dapat menghasilkan lebih banyak susu badan yang banyak dan padat dengan nutrisi baik untuk bayi.

Jangan Lupa Amalkan Juga Pemakanan Seimbang
Selain cara banyakkan susu badan dengan air barli ini, ibu-ibu jangan lupa rajinkan diri makan sayuran hijau, minum banyak air, dan ambil sumber protein yang berkualiti seperti ikan dan daging.
Cuba pastikan juga kita menyusukan bayi dengan kerap dan pam mengikut jadual yang tetap. Semoga dengan ini penghasilan susu badan akan bertambah efisyen.

*Cara banyakkan susu badan dengan petua air barli ini dikongsikan oleh Puan Sabrina Sarsan melalui Facebook Group Masak Apa Hari Ni (MAHN) dan diterbitkan semula dengan kebenaran beliau.


Banyakkan Susu Badan Dengan ‘Power Pumping’. Ini Caranya Ibu Mesti Tahu

“Minggu depan dah nak masuk kerja, belum buat stok susu anak lagi. Dah macam-macam milkbooster aku telan tapi setiap kali pam dapat sikit sangat! Macam mana ni?”
Kadang-kadang, kita dah usaha makan kurma, minum banyak air, dan macam-macam petua tapi satu pun tak menjadi. Bagi anda yang buntu, cubalah teknik power pumping. Ia adalah salah satu teknik yang telah dilakukan oleh ramai ibu menyusu untuk menstimulasikan dan sekaligus menambah susu badan yang semakin berkurang.

Apakah Maksud Power Pumping?
Power pumping adalah satu teknik mengepam dengan ‘meniru’ hisapan bayi yang kerap menyusu atau sedang mengalami growth spurt. Ketika tempoh tersebut, bayi biasanya agak cerewet, mahu sentiasa ‘berkepit’, kerap menyusu dan menyusu dengan lebih lama.
Dalam erti kata lain, power pumping tak ubah seperti sesi mengepam susu badan seperti biasa, namun anda memilih satu masa spesifik untuk mengepam lebih kerap dan lebih panjang tempohnya.

Foto Kredit: sky-t.ru

Bagaimana Power Pumping Boleh Membanyakkan Susu Badan?
Apabila anda mengepam dengan lebih kerap, hormon prolaktin akan terhasil daripada kelenjar pituitari dan menghantar mesej kepada tubuh untuk memproduksikan lebih banyak susu. Ini adalah kerana susu badan terhasil berdasarkan prinsip supply and demand.
Dengan melakukan power pumping, susu badan akan terstimulasi dan terhasil lebih banyak dalam masa yang lebih singkat.
Foto Kredit: tommeetippee.us
Cara Melakukan Power Pumping
Untuk melakukan power pumping ini, anda perlu memilih satu jam dalam sehari yang anda selesa mengikut kelapangan anda. Contohnya jam 10-11 pagi. Pastikan anda dapat luangkan 1 jam untuknya tanpa ada gangguan besar. Jadi janganlah pilih waktu yang sibuk ya.
Lakukan power pumping dengan langkah ini:

Pam selama 20 minit, kemudian rehat 10 minit
Pam lagi selama 10 minit, kemudian rehat 10 minit
Akhir sekali, pam lagi selama 10 minit. Tamatkan sesi.

Dalam tempoh 1 jam ini, anda akan mengepam selama 40 minit. Ia boleh dilakukan 2 kali sehari jika ada kelapangan.
Dalam waktu-waktu lain, teruskan menyusu badan atau mengepam seperti biasa saja.
Foto Kredit: Exclusive Pumpers
Berapa Lamakah Ia Perlu Dilakukan?
Bergantung kepada tubuh anda, kesannya tidak sama bagi setiap ibu menyusu. Sesetengah ibu akan mula merasai penghasilan susu badan yang banyak dalam masa 48 jam. Namun, sesetengah ibu pula hanya akan mula merasakan kesannya selepas 1 minggu.
Apa yang penting, jangan cepat mengalah walaupun anda akan hanya dapat memerah beberapa titik susu dalam beberapa sesi terawal.
Foto Kredit: youtube.com
Beberapa Tips Untuk Meningkatkan Keberkesannya
Ada beberapa tips yang mungkin boleh membantu menjayakan power pumping ini dengan lebih cepat dan efektif:

Pastikan anda berada dalam keadaan yang relaks. Ini melibatkan posisi mengepam, tempat yang sesuai dan minda yang tenang.
Jenis pam susu yang bagus dan mirip dengan hisapan bayi.
 Sediakan air secukupnya di sisi ketika mengepam.
Menstimulasikan sebelah payudara dengan direct feeding sambil mengepam pada sebelahnya.
Mengurut payudara sebelum, ketika, dan selepas mengepam.

Foto Kredit: romper.com
Ibu Jangan Stres Ya!
Menurut kajian, stres adalah antara musuh nombor satu yang menjejaskan produksi susu ibu. Jadi, ibu mesti berfikiran positif dan jangan cepat panik jika ianya masih belum menampakkan sebarang kesan.
Memang ramai ibu yang mengakui keberkesanan teknik power pumping ini. Namun, bagi sesetengah ibu ia akan mengambil lebih masa berbanding biasa.

Pernahkah anda mencuba teknik power pumping ini? Jom kongsikan pengalaman dan tips dengan ibu-ibu di ruangan komen di bawah. Mesti ramai nak tahu tentangnya!


Cara Basuh Baju Putih Tanpa Menyental. Tetap Macam Baru Walau Dah Berkali Pakai!

“Ish, kenapa comot sangat baju sekolah budak-budak ni… Sekolah belum sampai sebulan tapi baju dah makin kusam. Baju putih ni menang susahlah nak cuci. Apa tips yang boleh buat baju ni putih bersih ya?”
Ibu-ibu mesti pening kepala bila tengok baju sekolah anak-anak yang semakin kusam. Terutamanya bagi anak yang lasak, kekotoran adalah sesuatu yang sukar dielakkan. Kalau terkena pada baju sekolah yang putih pula, boleh fobia dibuatnya!

Dalam artikel kali ini, ada tips menarik oleh Puan Zakiah Hassan. Rupanya, tak perlu bersusah-payah pun. Tak perlu sental, tak perlu pakai sabun yang mahal-mahal. Nak tahu macam mana?
Mari kita ikuti perkongsian beliau selanjutnya di bawah.

Cara Berkesan Basuh Baju Putih Tanpa Perlu Menyental
Sebelum apa-apa, mari kita tengok bahan-bahan yang diperlukan dulu.

Bahan-bahan

Sabun A1 (beli kat kedai Eco) atau sabun Cap Kapak / Buruh (ada di Mydin)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Ini rupa sabun-sabun yang dimaksudkan di atas. Pilihlah salah satu yang senang jumpa. Caranya sama saja.
Sabun A1
Sabun Cap Kapak
Sabun Cap Buruh
Cara-cara
Ini pula langkah mencucinya.
1. Masukkan baju sekolah ke dalam mesin basuh.
2. Bubuh sabun basuh biasa.
3. Setkan mesin dengan mode speedy soak (ikut jenis mesin basuh).

4. Bubuh air.
5. Guntingkan suku sabun A1 ke dalam mesin basuh (nak sagat pun boleh).
6. Tenyehkan sabun A1 di leher baju kemeja, hujung lengan, poket atau kesan kotoran yang lain. Kemudian, masukkan semula ke dalam mesin.

7. Tutupkan mesin basuh dan biarkan cucian diteruskan seperti biasa.
8. Pergilah keluar berjimba dengan anak-anak dan suami. Disarankan pergi shopping atau makan berat. Setakat minum cendol bawah pokok tak sempat siap.
9. Balik rumah dah siap.
10. Sidailah baju putih tersebut sambil ‘kembang hidung’ melihatkan kebersihannya.
Beginilah hasilnya. Tak perlu sental pun. Senangnya!
NOTA: Tips yang dikongsikan ini sangat berkesan pada baju sekolah jenis kain cotton.

Selamat Mencuba
Wah, rupanya ada ‘sabun rahsia’ yang digunakan untuk menjadikan basuhan lebih bersinar.
Macam tak percaya, tapi belum cuba belum tahu, kan?
Bagi yang dah cuba, jom kongsikan pengalaman anda di ruangan komen. Semoga dapat membantu ibu-ibu yang lain.
Terima kasih dan silakan share ya!

*Cara cuci baju putih ini dikongsikan oleh Puan Zakiah Hassan dan ia diterbitkan semula dengan kebenaran. Kalau ada pertanyaan atau nak lebih tips, boleh rujuk post asal atau follow beliau di SINI.


Cara Basuh Baju Putih Tak Payah Sental, Putih Berseri Macam Baru!

Ibu-ibu mesti pening kepala bila tengok baju sekolah anak-anak yang semakin kusam. Terutamanya bagi anak yang lasak, kekotoran adalah sesuatu yang sukar dielakkan. Kalau terkena pada baju sekolah yang putih pula, boleh fobia dibuatnya! Tambah pula ada yang sudah masuk ke sekolah dan ada juga yang bakal masuk ke sekolah kelak, mestilah nak putih berseri!
Rupanya, tak perlu bersusah-payah pun. Tak perlu sental, tak perlu pakai sabun yang mahal-mahal. Nak tahu macam mana? Mari kita ikuti perkongsian beliau selanjutnya di bawah.

Cara Berkesan Basuh Baju Putih Tanpa Perlu Menyental
Sebelum apa-apa, mari kita tengok bahan-bahan yang diperlukan dulu.
Bahan-bahan

Sabun A1 (beli kat kedai Eco) atau sabun Cap Kapak / Buruh (ada di Mydin)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Ini rupa sabun-sabun yang dimaksudkan di atas. Pilihlah salah satu yang senang jumpa. Caranya sama saja.

Sabun A1

Sabun Cap Kapak
Sabun Cap Buruh
Cara-cara
Ini pula langkah mencucinya.
1. Masukkan baju sekolah ke dalam mesin basuh.
2. Bubuh sabun basuh biasa.
3. Setkan mesin dengan mode speedy soak (ikut jenis mesin basuh).

4. Bubuh air.
5. Guntingkan suku sabun A1 ke dalam mesin basuh (nak sagat pun boleh).
6. Tenyehkan sabun A1 di leher baju kemeja, hujung lengan, poket atau kesan kotoran yang lain. Kemudian, masukkan semula ke dalam mesin.

7. Tutupkan mesin basuh dan biarkan cucian diteruskan seperti biasa.
8. Pergilah keluar berjimba dengan anak-anak dan suami. Disarankan pergi shopping atau makan berat. Setakat minum cendol bawah pokok tak sempat siap.
9. Balik rumah dah siap.
10. Sidailah baju putih tersebut sambil ‘kembang hidung’ melihatkan kebersihannya.
Beginilah hasilnya. Tak perlu sental pun. Senangnya!
NOTA: Tips yang dikongsikan ini sangat berkesan pada baju sekolah jenis kain cotton.

Wah, rupanya ada ‘sabun rahsia’ yang digunakan untuk menjadikan basuhan lebih bersinar. Macam tak percaya, tapi belum cuba belum tahu, kan? Bagi yang dah cuba, jom kongsikan pengalaman anda di ruangan komen. Semoga dapat membantu ibu-ibu yang lain.
Terima kasih dan silakan share ya!
Sumber: Zakiah Hassan


Kalau Nak Basuh Beras Jangan Kosong Je, Amalkan 6 Cara Ini & Selit Doa

Nasi merupakan makanan wajib dihidangkan di setiap rumah dan dikategorikan sebagai makanan ruji. Sudah pasti anda tahu bahawa terdapat beberapa adab dalam Islam tentang cara basuh beras sebelum dimasak. Petua ini juga bukan sahaja boleh menjadikan beras yang dimasak semakin sedap dimakan, malah beras yang dibasuh beserta doa ini juga dapat menjadikan makanan yang dimasak lebih diberkati.
Oleh itu, jangan dibiarkan basuhan itu kosong sahaja, apa kata selit doa-doa yang disarankan di bawah.

Baca juga: Dr. Kongsi Cara Pilih Telur Untuk Yang Ada Masalah Kulit & Kolestrol
CARA BASUH BERAS, JANGAN KOSONG JE BOLEH SELIT DOA

Ingatkan diri sendiri balik. Kadang dah siap basuh beras, baru teringat tak baca apa apa. Nampak simple je, tapi besar ganjarannya. Rugi tak buat. Doa ibu kan makbul. Masa masak nasi, kita letakkan niat yang baik nak semua ahli keluarga dalam rahmatNya. InshaaAllah nasi yang kita makan bukan sekadar untuk kenyangkan perut, tapi juga untuk sihatkan badan, hati dan fikiran seisi keluarga yang memakannya.

Biasa kita basuh dan bilas beras 3 kali kan? Boleh ikut tips ni. InshaaAllah tak lupa.
1. Basuhan pertama baca Al-Fatihah.

2. Basuhan kedua baca Selawat 7 kali.
3. Basuhan ketiga baca Al-Ikhlas

4. Akhir sekali dah letak air, sebelum tutup periuk nasi tu, baca doa ni.
Laysa Lahaa Min Duunillaahi Kaasyifah (Tidak ada penyembuh selain dari ALLAH)
5.Basuh guna tangan kanan.
6.Kacau arah lawan jam, arah pusingan tawaf.

Nak diri sendiri, anak atau pasangan lembut hati boleh tambah baca zikir Ya Latiif juga. Semoga bermanfaat. Diizinkan share untuk manfaat keluarga yang lain. InshaaAllah.
Sumber: Hazie Kosnin


8 Tips Putihkan Kasut Sekolah Yang Kekuningan & Semakin Kusam

“Sekolah tak sampai berapa bulan, tapi kasut yang baru beli dah macam belacan. Padahal tiap-tiap minggu memang dah suruh budah-budak ni basuh. Agaknya cara basuh kasut yang tak betul. Ada sabun special ke?”
Anak-anak memang lasak dan aktif. Jadi, tentu mencabar bagi ibu-ibu untuk menjaga kasut dan pakaian sekolah mereka supaya kekal putih dan bersih. Kadangkala, kasut sekolah yang kerap dicuci pun masih meninggalkan kesan kekuningan selepas dijemur, bukan?

Berikut adalah beberapa tips dan cara basuh kasut yang ingin dikongsikan untuk memudahkan anda.
8 Cara Basuh Kasut Sekolah Agar Lebih Putih. Macam Baru!
Ada banyak cara basuh kasut sekolah yang dapat dipraktikkan bagi memutihkannya lagi hanya dengan bahan sedia ada di rumah.

1. Elak Mencuci Lumpur Ketika Basah
Jika kasut kotor dan berlumpur, biarkan kasut kering terlebih dahulu. Kemudian, ambil tisu atau berus dan keluarkan lumpur dengan teknik kering. Cara ini lebih berkesan dan dapat mencegah kotoran daripada merebak ke kawasan  pada kasut.

Foto Kredit: youtube.com
2. Lilinkan
Lilin boleh digunakan untuk memelihara kasut daripada terkena kotoran. Dalam erti kata lain, ia boleh menjadikan kasut putih anda kalis air. Bila kasut basah, ia senang menyerap kotoran atau debu.
Jadi sebaiknya teknik ini anda lakukan apabila pertama kali memakai kasut, iaitu semasa kasut masih baru. Tapi, ia boleh juga dilakukan pada kasut yang baru dicuci. Caranya, ambil sebatang lilin dan gosokkan pada kasut. Kemudian, kenakan sedikit haba menggunakan hair dyer. Kalau nak tengok keberkesanannya, lalukan sedikit air di atas permukaan kasut tadi.
Boleh rujuk video di bawah ini kalau nak lebih jelas.

3. Guna Sabun Mandi
Sebenarnya, pemilihan sabun juga memainkan peranan terhadap hasil basuhan kasut. Menurut sumber, sisa sabun yang tertinggal dan tidak dibilas bersih boleh menyebabkan fabrik putih bertukar warna. Selain itu, penggunaan sabun yang terlalu ‘kuat’ juga boleh menyebabkan bahan kimia tercerai lalu merosakkan kasut.
Oleh itu, cuba gunakan sabun yang mild saja. Antara yang berkesan adalah sabun mandi jenis ketul. Walaupun murah, sabun ini amat berkesan untuk memutihkan baju sekolah atau kasut sekolah. Rendamkan kasut bersama air hangat dan sabun mandi yang diparut. Biarkan beberapa minit. Gunakan berus gigi untuk mencuci bahagian kasut yang sukar dicapai. Kemudian, cuci dan bilas seperti biasa.
Foto Kredit: wikihow.com
4. Baking soda + Cuka
Seperti yang kita tahu, baking soda bukan saja berfungsi sebagai agen penaik dalam makanan, tetapi ia adalah agen pembersih semulajadi yang sangat berkesan. Sifat keasidan semulajadi dalam cuka pula mampu menghindarkan daripada pembiakan kulat dan bakteria. Kedua-dua bahan ini turut menyerap bau dan memelihara fabrik dengan baik.
Ambil ½ cawan cuka ¼ cawan baking soda di dalam sebuah mangkuk. Kemudian, gunakan berus gigi untuk memberus kasut menggunakan pes campuran tadi. Kalau tak ada kedua-dua bahan ini, boleh gunakan salah satu saja.
Foto Kredit: coolmaterial.com
5. Perahan Lemon
Lemon mempunyai sifat keasidan yang mirip seperti cuka. Menariknya, larutan lemon turut menjadikan kasut anda lebih wangi dan segar.
Caranya, ambil segelas air dan dua sudu jus lemon yang diperah. Rendamkan kasut dalam larutan ini atau terus gunakan baking soda bersama untuk mencucinya seperti biasa.
Foto Kredit: ai.ro
6. Ubat Gigi
Percaya tak, ubat gigi bukan sekadar boleh memelihara gigi, tetapi ia sangat berkesan memutihkan kasut anda dengan berkesan. Caranya adalah menggunakan ubat gigi sebagaimana anda menggunakan sabun untuk membasuh kasut.
Selain itu, ubat gigi ada banyak kegunaan lain seperti memutihkan lampu kereta dan mencuci barang kemas yang lama.
Foto Kredit: aziaminvatat.ro
7. Balut Dengan Tisu Semasa Menjemur
Sebelum menjemur, seeloknya tekapkan dahulu kasut basah dengan tuala yang bersih dan kering. Kemudian, ambil tisu (seeloknya tisu dapur yang tebal) untuk membalut sedikit kasut yang akan dijemur.
Cara ini akan melindungi kasut daripada terkena cahaya matahari secara langsung yang mungkin akan menyebabkan timbulnya kesan kekuningan. Bila kasut kering, ia akan nampak lebih putih. Kalau nak lebih cepat kering, masukkan beberapa helai tisu ke dalam kasut seperti gambar di bawah ini.
Foto Kredit: rubrik7.com
8. Pemadam
Oh ya, kalau anda dah sental habis-habisan tapi masih ada kotoran yang tidak tanggal pada bahagian getah kasut, ia sebenarnya boleh diputihkan lagi dengan pemadam pensel biasa.
Gosokkan saja pada kawasan tersebut semahunya dan anda akan lihat kesan yang serta merta.
Foto Kredit: notey.com
Berkesan, Cubalah!
Dengan cara basuh kasut yang dikongsikan ini, diharapkan dapat memudahkan anda mengekalkan keputihan yang berpanjangan. Tetap nampak macam baru walaupun dicuci berkali-kali.
Selamat mencuba.


Ini Cara Mudah ‘Singkirkan’ Kotoran Yang Dah Bersarang Dalam Mesin Basuh

Memang sudah semestinya mesin basuh digunakan untuk mencuci segala pakaian termasuk kelengkapan rumah yang bersesuaian. Namun, tahukah anda bahawa mesin basuh juga sebenarnya perlu dibasuh kerana ia dapat mengumpul pelbagai sisa kotoran yang memang susah untuk kita nampak.
Kalau anda perasan, akan ada satu tahap dimana terdapat cebisan cebisan hitam yang akan keluar ketika anda basuh baju menggunakan mesin. Inilah tandanya telah tiba masa untuk anda mencuci ‘tub’ mesin basuh supaya jadi bersih!

MACAM MANA NAK CUCI MESIN BASUH?

Pagi ni abang nak share cara mudah cuci drum mesin basuh. Tak perlu lagi korang nak buka drum lepas tu kena sental semua. Abang pun baru jumpa cara ni. Sebelum ni guna clorox je. Betul-betul ikut manual haha. Bila tengok ada hitam-hitam yang keluar bila cuci baju, then maksudnya cara tu tak cukup bagus. Ingatkan nak buka drum tu kemudian sental. Tapi takut jadi macam tikus baiki radio. Maklumlah tangan keras.

Korang boleh beli serbuk dalam gambar first tu. Nama penuh dia Power Max Wash Drum Cleaner. Kat kedai Cosway ada jual. Shopee pun ada. Jangan PM abang ya. Abang tak jual. Step-step nak cuci drum guna serbuk ni korang boleh baca di setiap gambar yang abang share. Digalakkan korang cuci drum mesin basuh ni sebulan sekali. Penting buat benda ni untuk elakkan penyakit berkaitan kulit. Lagi-lagi untuk orang yang kulitnya sensitif macam kanak-kanak. Korang boleh cuba ya.

1. Boleh beli kat Shoppe. Harga dalam RM20 tak silap. Jangan lupa claim voucher free shipping dulu.

2. 1 kotak tu ada 4 paket serbuk macam ni. Sekali cuci guna 1 paket je.

3. Korang pilih option 9: Tub Hygiene. Rasanya semua mesin basuh sekarang ada option tu.

4. Bila air dah paras-paras macam ni, terus tuang serbuk tu.

5. Ni first round cuci. Ada 3 round kesemuanya. Cuma first round je yang korang kena tuang serbuk tu. 2 round lagi tu bilas.

6. Lepas habis first round, mesin akan stop kejap untuk bagi serbuk tu bertindak dengan kotoran drum tu. Korang tengok je. Takyah tekan-tekan nak bagi stop ke apa. Tu memang setting Tube Hygiene. Masa nilah korang boleh main FB.

7. Tak lama lepas tu korang akan nampak kotoran hitam akan mula timbul. Waktu ni korang akan rasa wow gelinya haha. Dah lama benda tu berkampung.

8. Ni waktu lepas second round. Kadang-kadang dia tak boleh keluar 100% melalui air bilasan. Korang kena alurkan air untuk bantu kotoran tu keluar melalui hos.

9. Nilah rupa kotoran hitam dalam drum yang korang tak nampak. Nampak luar drum bersih berkilat je, sekali dalam.

10. Setiap round korang kena pausekan kejap mesin basuh untuk cuci filter. Kalau tak cuci, filter boleh block dengan kotoran hitam tu. Bila dah siap, abang suggest korang buat normal wash sekali tanpa ada baju untuk betul-betul buang segala kotoran yang masih tertinggal.
*Boleh cuba!
Sumber : Mohd Hamizan


Petua Bersihkan Siput Sedut Yang Berselut Dengan Serbuk ‘Magik’ Ini, Memang Menjadi!

Terdapat pelbagai cara basuh siput sedut yang mungkin pernah anda dengar. Contohnya, menggunakan hampas kelapa. Namun kali ini, penulis ingin kongsikan petua membersihkannya dengan menggunakan serbuk ‘magik’ ini.
Tak lain dan tak bukan iaitu serbuk kunyit yang merupakan bahan yang sangat penting dan wajib ada di dapur rumah anda. Petua mudah membersihkan siput sedut yang berselut menggunakan serbuk kunyit ini telah dikongsikan oleh Puan Nora Anne. Jom cuba!

Baca juga: Menu Ekspres Ramadan, Resepi Enak Telur Sambal Cili Kering!
PETUA BASUH SIPUT SEDUT YANG BERSELUT!

CARA BASUH SIPUT SEDUT
Assalamualaikum. Hari ini saya nak kongsi petua basuh siput sedut mengunakan serbuk kunyit sahaja. Mudah sangat!

MEMERLUKAN:

Serbuk kunyit.
Besen.
Siput sedut.

CARA-CARANYA:

Keluarkan siput yang berselut dan letak dalam besen.
Masukkan air paip agak-agak.
Campurkan serbuk kunyit dua tiga sudu.
Gaulkan rata dan biarkan dlm 15-20minit.
Selepas itu, bolehlah potong bontot siput guna playar, gunting atau ketuk guna lesung.
Bilas siput sedut sehingga bersih.

Saya guna playar je. Dah potong semua bontot siput tadi boleh bilas macam biasa sampai warna pada kulit siput bersih dan cerah takde selut, tak ada serpihan anda potong tadi.
Mudahkan! Bolehlah start memasak menu kesukaan korang. Macam hari ini, saya masak siput masak lemak sahaja. Menu saya meniaga sepanjang bulan Ramadan tahun ini secara cod.
Memang menjadi permintaan pelanggan saya. Kadang saya campur dengan pucuk ubi. Ada orang campur dengan keladi, labu atau pucuk keledek. Atas kesukaan kalian nak campur dengan sayur apa janji sedap ditekak kalian.
RESEPI SIPUT SEDUT MASAK LEMAK CARA PUAN NORA

BAHAN-BAHAN:

Siput sedut.
Bawang merah.*
Bawang putih.*
Halia.*
Serai.
Daun kunyit.
Asam keping.
Santan kotak.
Serbuk kunyit (ade kunyit hidup pun boleh),
Lada kecil (ikut atas tahap kepedasan).

CARA PENYEDIAANNYA:
1. Letak siput dalam kuali atau periuk favourite kalian.
2. Kisar atau tumbuk kasar bahan yang saya tanda * dan kemudian masukkan ke dalam periuk (tanpa buka api dapur lagi).
3. Masukkan asam keping, serai, daun kunyit, santan.
Sebab guna santan kotak jadi kena isi air agak-agak lah ye sesuai dengan banyak mana siput kalian. Kalau banyak siput pakai 2 kotak santan kecil.
4. Perasakan dengan garam, gula dan serbuk perasa.
5. Buka api kacau bagi sebati. Buka api sederhana sahaja.
6. Masak sehingga mendidih dan berbuih kecil-kecil bermakna dah masak siput anda.
Ia sedia utk di hidang. Selamat mencuba.
Sumber: Facebook Nora Anne’s via Masak Apa Tak Jadi Hari Ni Official


Gara-Gara Tertusuk Udang, Jari Lelaki Ini Bertukar Hitam & Terpaksa Dibuang

Siapa sahaja yang tidak suka makan udang bukan? Mempunyai rasa yang enak dan sangat sesuai dimasak juadah apa sekali pun, udang merupakan pilihan utama bagi anda yang merupakan ‘hantu’ seafood. Namun, bukan semua orang mahir dalam proses pembersihan udang sebelum dimasak kerana bahagian kepalanya yang tirus dan tajam. Agak bahaya juga sebenarnya!
JARI BERTUKAR GELAP, MULA DEMAM LEPAS TERTUSUK UDANG
Baru-baru ini, seorang lelaki di Singapura dilaporkan telah kehilangan jari telunjuknya sehari selepas tertusuk udang segar. Dikhabarkan, mangsa bernasib baik kerana telah segera dirujuk ke jabatan Kemalangan dan Kecemasan, jika tidak, dia mungkin akan kehilangan nyawa. Kejadian itu dikongsikan oleh rakan mangsa di laman Facebook pada 9 Julai lalu.

Menurut perkongsian tersebut, mangsa tertusuk udang mentah semasa sedang membasuh hidupan air itu. Menurut mangsa, dia telah beberapa kali ditusuk sebelum ini namun kali ini kesannya nampak berbeza.

JARI TELUNJUK KENA BUANG
Sehari selepas itu, jarinya bertukar menjadi hitam dan mangsa juga mengalami demam ringan. Dia dikatakan pergi ke sebuah klinik dan terus dirujuk ke bahagian Kemalangan dan Kecemasan. Mangsa menjalani pembedahan di sana dan sebahagian jari telunjuknya dibuang.

Selain itu, mangsa juga telah dimasukkan ke hospital selama seminggu dan menghabiskan selama dua hari di Unit Rawatan Rapi selepas pembedahannya. Mangsa telah diserang oleh bakteria pemakan daging yang menjangkiti manusia melalui kulit yang rosak. Doktor juga menerangkan bahawa bakteria itu boleh merebak dengan cepat sehingga ke ketiaknya dan bahagian badan yang lain.
Sumber: Mustsharenews


Jangan Tinggal 3 Dokumen Penting Ini Kalau Nak Bawa Kereta Sendiri Masuk Thailand

Sekiranya anda memilih untuk memasuki Thailand menaiki kenderaan sendiri, ini cara bawa kereta ke Thailand yang anda perlu tahu.
Untuk mengelakkan perkara tidak diingini berlaku, pastikan anda membawa tiga dokumen penting ini. Barulah boleh bercuti dengan tenang.

Baca juga: Ibu Kongsi Itinerari Lengkap Pengalaman Percutian 14 Hari Ke Thailand Bersama 2 Orang Anak
CARA BAWA KERETA KE THAILAND, JANGAN TINGGAL 3 DOKUMEN INI

Ada 3 benda utama kena sediakan:

Passport
Geran Kenderaan
Insurans kereta (Thailand)

1. PASSPORT
Pastikan masih valid dan tiada sekatan kepada passport. Nanti isi borang ketibaan dan cop passport di border. Kalau tak pandai isi, akan ada orang boleh tolong isikan (kena bayar RM2)
2. GERAN KENDERAAN
Bawa yang original. Kalau tak ada yang original, sila ke JPJ dan minta salinan. Bayaran RM50 untuk dapatkan salinan daripada JPJ.
Jangan liminate geran. Nanti tidak diterima.
3. INSURANS KENDERAAN
– Boleh beli di pintu sempadan atau di kaunter semasa nak isi borang simplified customer declaration form. Kalau nak masuk sekejap, beli untuk seminggu, harga dalam RM20. Ada juga dijual untuk setahun dan 6 bulan.
Bila dah settle dan dah siap cop passport, terus ke kaunter khas untuk kemasukan kereta. Serahkan passport, geran kenderaan dan insurans kereta (Thailand).
Kemudian mereka akan keluarkan simplified customer declaration form. Lepas dah dapat Form dari pihak sana, keluar pergi minta cop dekat pegawai mereka di luar. Dia cop & kita sign. Kiranya macam perjanjian la.
Kemudian boleh teruskan perjalanan anda ke sana menikmati makanan dan tempat menarik.
Jangan lupa bagi balik borang simplified customer declaration form masa cop passport keluar. Kalau tak nanti susah anda nak bawa kenderaan pada masa depan.
Sekian. Semoga tips ini bermanfaat.
Baca juga: Hati-Hati Bercuti Ke Kundasang, Kalau Pertama Kali Kena Baca Tips Ini Dulu
Sumber: Facebook Ammar Naufal


Cara Bayar Diskaun Saman PDRM Guna Mesin ATM, Mudah!

Bersempena dengan Sambutan 100 Hari Aspirasi Keluarga Malaysia, pihak Jabatan Pengangkutan Jalan (JPJ) dan Polis Diraja Malaysia (PDRM) menawarkan PENGURANGAN BAYARAN SAMAN (Diskaun Saman). Semoga warga Malaysia memperoleh manfaat daripada pengurangan saman ini.
Jika sebelum ini tarikh diskaun saman hanya berlangsung selama beberapa hari sahaja sehingga 12 Disember, kini berita baik untuk orang ramai apabila diskaun saman PDRM ini dilanjutkan sehingga 31 Disember!

Baca juga: JPJ & PDRM Tawar Diskaun Saman Sehingga 80%!
CARA BAYAR DISKAUN SAMAN GUNA MESIN ATM

Walaupun orang ramai diberi kemudahan untuk tidak sahaja berurusan di kaunter malah boleh membuat semakan dan pembayaran menggunakan portal MyBayar, namun ‘trafik’ masih tinggi. Oleh itu, salah satu cara lain yang anda boleh cuba adalah dengan menggunakan mesin ATM.

1. TEKAN PAYBILLS

2. TEKAN PEMBAYARAN SAMAN PDRM

3. TERUSKAN

4. MASUK KAN NO IC

5. TEKAN UTK BUAT BAYARAN

Resit simpan ya

Sumber: Badri Zainal


Macam Mana Cara Nak Bayar Fidyah Puasa Untuk 4 Golongan Ini? Ingatkan Tak Payah Bayar…

Fidyah merupakan bayaran denda yang dikenakan kepada seseorang yang tidak dapat mengganti puasanya di bulan Ramadhan pada sesuatu tahun sehinggalah tibanya bulan Ramadhan tahun berikutnya. Hukum membayar fidyah adalah WAJIB. Tetapi masih ramai lagi yang tertanya-tanya macam mana cara bayar fidyah bagi 4 golongan ini? Golongan apa tu?
Golongan tersebut merupakan ibu hamil, ibu yang menyusukan anak, orang tua uzur dan sakit sehingga tak dapat puasa. Berikut merupakan penjelasan dari Fatwa Selangor mengenai kadar yang dikenakan.

CARA BAYAR FIDYAH PUASA UNTUK 4 GOLONGAN INI
Soalan: Bagaimana bayaran FIDYAH dan QADA’ PUASA bagi mereka ini? Jadual ini bantu menjawab persoalan tersebut secara ringkas. Ini pandangan dari Fatwa Selangor.

1. Perempuan Hamil.

2. Perempuan susukan anak.
3. Orang tua yang uzur.
4. Sakit hingga tak dapat puasa.
Harga Fidyah (sehari) di seluruh Malaysia?
1.Wilayah RM4
2.Kedah RM1.80
3.Penang RM1.75
4.Melaka RM1.70
5.Sarawak RM1.75
6.Perak RM1.80
7.Selangor RM1.80
8.N.Sembilan RM 1.75
9.Sabah RM 1.75
10.Tranung RM1.75
11.Johor RM1.75
12.Pahang RM1.75
13.Perlis RM1.75
14.Kelantan RM1.75
Harga Fidyah 1/4 daripada Harga Zakat Fitrah. Memang ada khilaf (perbezaan) tentang Fidyah ini. Terutama tentang Qada’ puasa bagi wanita yang mengandung dan menyusukan anak.
Selamat ikut Fatwa negeri masing-masing.
Camne nak Bayar Fidyah Online mudah sahaja, apa yang anda perlu lakukan adalah dengan melayari laman web  http://fpx.zakatselangor.com.my
Fidyah Berganda atau Tidak?
• Ia Khilaf. Di Selangor (dan Perlis), kiraan Fidyah TIDAK BERGANDA walaupun melangkau tahun (Fatwa 2001). Majoriti negeri lain di Malaysia masih lagi berganda fidyah.
• Fidyah tidak berganda adalah pandangan Mazhab Hanafi, Maliki dan Hanbali.
• Namun, bagi yang berkemampuan digalakkan untuk membayar Fidyah Berganda (keluar dari khilaf).
• Bagi yang tidak mampu, mereka boleh bayar Fidyah Tanpa Gandaan.
• Sehari tinggal puasa, fidyahnya adalah memberi makan sehingga kenyang kepada 1 orang fakir/miskin.
• Boleh keluarkan Fidyah sendiri. Beli beras 1-2 kampit kat kedai, bagi kat orang susah yang kita kenal.
• Kalau beri institusi zakat kena guna wang. Asalnya ia bukan tanggungjawab institusi zakat. Mereka hanya bantu pengeluar zakat.
SOALAN
Assalamualaikum, nak tanya something..
1) Pilihan beras ni berdasarkan beras yang kita makan di rumah?
2) Perlu pilih gandaan atau boleh pilih tiada gandaan.

Waalaikumussalam wbt,
1. Betul. Berdasarkan beras yang biasa kita makan di rumah.
2. Ini boleh pilih sebenarnya. Kalau tak mampu dan jumlahnya terlalu banyak hingga tidak mampu, boleh ambil pendapat yang tanpa gandaan. Namun, kita jumlahnya sedikit, digalakkan dengan gandaan.
Sumber: Twitter @acaiijawe


Cara Bayar Hutang PTPTN Guna Shopee, Siap Ada Diskaun!

“Alamak, hutang PTPTN tak habis bayar lagi…”
Bagi mereka yang melanjutkan pelajaran ke universiti, pinjaman PTPTN antara inisiatif yang sering digunakan bagi memastikan keperluan wang bulanan mencukupi untuk menampung kehidupan.

Peminjam harus mula membayar pinjaman tersebut setelah mereka tamat pembelajaran dengan satu amaun yang ditetapkan oleh pihak PTPTN.
Bagi yang inginkan diskaun, apa kata anda cuba satu cara yang dikongsi oleh Shiqi Hor. Haa bukan baju je ada diskaun, nak bayar PTPTN pun boleh diskaun. Jom tengok!

Baca juga: Ibu Kongsi Cara Dapatkan Diskaun Hotel RM50-100, Semua Negeri Boleh!

CARA BAYAR HUTANG PTPTN GUNA SHOPEE, SIAP ADA DISKAUN
Hutang PTPTN tapi nak bayar cara jimat! Hutang RM100 tapi bayar RM83 sahaja! Korang tahu tak korang boleh bayar PTPTN melalui Shopee? Lepastu boleh jimat banyak kalau korang ada banyak Shopee Coins. Lagi banyak coins = lagi jimat! Kalau korang tak guna coins tu, lama lama coins tu luput juga. Max rasanya RM30! Banyak juga tu.
Caranya senang je. Ikut je macam ni:
1. Buka aplikasi Shopee: https://shp.ee/7kwyhux & tekan Tickets, Top Up & Bills tu.

2. Tekan PTPTN dan Pilih sama ada nak buat bayaran balik PTPTN / SSPN-i / SSPN-i Plus.Masukkan IC.

3. Letak amount yang korang nak bayar tu. Jangan lupa redeem coins korang tuuu! Tekan Pay Now kalau dah redeem coins.

4. Lepas dah bayar, tekan Order Received. Jangan lupa download Receipt untuk rujukan nanti.

Dahhhh siap!Jangan lupa check in Shopee, collect coins setiap hari! 🤪 nak beli barang tu, rajin2 collect coins cashback juga ye. Shopee Coins Daily Rewards di sini: https://shp.ee/mmu2tqb
Sumber: Shiqi Hor


7 Kesalahan Jalan Raya Tak Boleh Dikompaun Sempena Hari Raya, Ini Dah Masuk Kes Berat!

Sempena sambutan Hari Raya Aidilfitri, sudah pasti ramai dalam kalangan kita yang telah bersiap sedia untuk memulakan perjalanan pulang ke kampung bukan? Mungkin akan memakan masa yang lama di atas jalan, kita kena ambil tahu antara kesalahan utama jalan raya yang sering dilakukan supaya tidak berakhir dengan saman menyaman. Tak pasal pula kena tahu cara bayar saman sempena Hari Raya pula kan?
Jadi, berikut merupakan antara 7 kesalahan utama yang tidak boleh dikompaun sempena Ops Hari Raya Aidilfitri yang akan berlangsung dari 18-27 April 2023. Awas! Anda sedang diperhatikan!

Baca juga: Diam-Diam Isteri Dimadukan! Kenapa Suami Suka Menipu Bila Nak Berpoligami?
7 KESALAHAN UTAMA TAK BOLEH DIKOMPAUN, INI CARA BAYAR SAMAN
Saman yang dikeluarkan oleh JPJ terbahagi kepada dua iaitu saman yang boleh dikompaun dan saman yang tidak boleh dikompaun. Saman yang boleh dikompaun boleh dibayar dalam tempoh yang ditetapkan dalam saman tersebut. Saman yang tidak boleh dikompaun hendaklah diselesaikan di Mahkamah yang ditetapkan dalam notis saman.

Antara kesalahan atas jalan raya yang dikategorikan berat untuk Ops Hari Raya kali ini adalah:
1.Menggunakan telefon bimbit semasa memandu.
2.Gagal mematuhi lampu isyarat merah.
3.Memandu di lorong kecemasan.
4.Memandu melebihi had laju.
5.Memotong garisan berkembar.
6.Memotong barisan.
7.Tidak memakai tali pinggang keledar.
Di Mana Saman Boleh Dibayar?
Saman JPJ boleh dibayar di tempat berikut:
-Di mana-mana Pejabat JPJ Negeri, Cawangan dan Pejabat Kecil JPJ.
-Melalui perkhidmatan e-Services.

Cara-Cara Pembayaran Saman
Pemilik berdaftar dan pihak yang menuntut perlu hadir ke Pejabat JPJ berkenaan (dimana kenderaan tersebut disita) untuk menuntut kenderaan dengan membawa bersama-sama dokumen berikut:
-Bayaran boleh dibuat dengan mengemukakan salinan saman JPJ (P) 22 dengan jumlah bayaran.
-Bagi saman yang ada Notis PG1, Laporan PG2 hendaklah disertakan bersama saman JPJ (P) 22 dan jumlah bayaran.
-Bayaran boleh dibuat secara tunai.
-Bayaran boleh juga dibuat melalui Wang Pos/Bank Draf setelah kadar kompaun diketahui.
-Bayaran saman boleh dibuat melalui perkhidmatan eservices.
Tiada rayuan untuk mengurangkan kadar kompaun . Kadar kompaun setiap kes telah ditetapkan di dalam sistem JPJ. Bagi saman yang boleh dikompaun dan tidak melibatkan notis PG 1 , bayaran boleh dibuat melalui laman web berikut:
-http://www.eservices.com.my
-http://www.rilek.com.my
-http://www.myeg.com.my
Selamat pulang ke kampung!
Sumber: JPJ, BERNAMA


Cara Bayar Zakat Fitrah Guna Maybank2u, Mudah & Cepat

Sudah tidak lama lagi umat Islam seluruh dunia akan menyambut Hari Raya Aidilfitri. Di samping kita menyiapkan persiapan rumah dan persendirian, jangan dilupa juga dengan tuntutan agama iaitu membayar zakat fitrah. Disebabkan kita masih berada dalam musim wabak pandemik, orang ramai amatlah digalakkan untuk membayar zakat menggunakan kaedah secara perbankan online sahaja.
Untuk anda yang mempunyai akaun perbankan online khususnya Maybank2u, ini cara-caranya untuk anda bayar zakat fitrah dengan mudah.

CARA BAYAR ZAKAT FITRAH GUNA MAYBANK2U
Untuk yang duduk negeri Selangor bayaran zakat adalah rm7.00 seorang. Macam biasa macam tahun-tahun lepas yang mana nak bayar guna M2U boleh ikut langkah ni tapi kali ni guna aplikasi dan bukan guna web supaya lebih mudah. Log in dan ikut langkah 1 hingga 5. Apapun yang penting niat, niat jangan lupa masa buat pembayaran sertakan sekali dengan niat.
” Inilah wang sebanyak RM__ bagi menggantikan beras fitrah yang wajib ke atas saya / dan tanggungan saya untuk tahun ini kerana Allah Taala”.

1.Log masuk Maybank2u

2.Pilih PAY dan tekan NEW PAYEE

3.Pilih Lembaga Zakat Selangor (ikut negeri masing-masing)

4.Isikan nombor telefon dan pilih jenis zakat (Zakat Fitrah)

5.Masukkan jumlah bayaran zakat dan tekan proceed

6.Akhir sekali, klik ‘Confirm’

Bukan itu sahaja, ada juga dalam kalangan pengguna yang berkongsikan kaedah pembayaran zakat melalui institusi perbankan yang lain.

Mudah sahaja kan nak bayar zakat? Jangan lupa ya!
Sumber: Fizal Hafiz


Pada asasnya, zakat fitrah dibayar dengan makanan asasi daripada jenis yang mengenyangkan.
Perkara ini dijelaskan melalui hadis Rasulullah SAW yang diriwayatkan oleh Abu Said al-Khudry yang bermaksud:

Adalah kami para sahabat ketika bersama Rasulullah SAW sering mengeluarkan zakat fitrah daripada setiap orang yang kecil dan besar, merdeka atau hambansatu gantang makanan atau satu gantang keju atau satu gantang syair atau satu gantang tamar atau atau gantang zabib. Demikianlah kami terus berbuat demikian sehingga datang kepada kami Muawiyah Abi Sufian bagi mengerjakan amal ibadah haji atau umrah, kemudian beliau menyampaikan ucapannya di atas mimbar.
Dalam ucapannya kepada orang ramai beliau berkata, “Aku berpendapat bahawa satu cupak gandum Syam menyamai satu gantang tamar.”

Setelah itu, masyarakat pun berbuat demikian sedangkan Abu Sufian berkata, “Aku tetap mengeluarkannya sebagaimana yang mula-mula.” (Riwayat Muslim)

Pada tahun 2003, Fatwa Kebangsaan Malaysia yang mazhab rasminya adalah Mazhab Syafie telah menerimapakai pendapat bahawa membayar zakat fitrah dengan nilaian wang adalah dibolehkan.
Foto Kredit: 15min.lt

Hukum Bayar Zakat Fitrah Secara Online
Menurut info dari Pusat Zakat Melaka, zakat seseorang sah di sisi syariat apabila berlaku dua perkara, iaitu niat berzakat dan pemindahan harta zakat.
Maka, apabila berzakat menerusi medium seperti di atas iaitu SMS atau secara internet banking, niat sudah berlaku dan pemindahan pegangan harta (wang) juga telah berlaku.
Maka, sahlah zakat tersebut. Hukum berzakat dengan cara ini adalah harus.
Ini diletakkan atas sandaran bahawa Islam adalah agama yang meraikan perubahan. Inilah manifestasi fleksibeliti dalam Islam. Dengan adanya teknologi dan inovasi baru ini banyak membantu kita melaksanakan ibadah agar menjadi lebih mudah, seperti dalam firmannya:
“Allah mengkehendaki kemudahan bagi kamu, dan tidak mengkehendaki kesukaran bagi kamu,” (al-Baqarah: 185).
Pelbagai bank di Malaysia telah menawarkan perkhidmatan online banking untuk memudahkan urusan harian. / Foto Kredit: bankislam.com.my

Cara Bayar Zakat Fitrah Online Melalui Maybank2U & CIMB Clicks
Cara Bayar Zakat Fitrah Online Melalui Maybank2U

Berikut adalah cara membuat bayaran zakat fitrah melalui Maybank2u
1. Login
2. Pilih ‘Bill Payment’
3. Klik ‘Make a one-off payment’
4. Pada bahagian ‘Category’ pilih ‘Zakat & Charity’
5. Pilih senarai Pusat Zakat mengikut negeri yang anda duduki.
6. Pada bahagian ‘Type of zakat’, pilih ‘Zakat Fitrah’ dan masukkan jumlah nilai yang ingin dibayar.
(Rujuk kadar zakat negeri anda di sini: Kadar Zakat Fitrah 2016 Mengikut Negeri Di Malaysia)

Berikut adalah senarai pusat zakat yang boleh dibayar melalui Maybank2u.

Senarai Agensi / Pusat Zakat Negeri yang boleh dibayar melalui Maybank2u

Cara Bayar Zakat Fitrah Online Melalui CIMB Clicks

Buat masa ini hanya Lembaga Zakat Selangor yang boleh membayar zakat fitrah secara online.
Pusat Zakat negeri lain dalam senarai di bawah hanya menerima jenis zakat lain seperti zakat emas, zakat pendapatan, atau zakat harta.
Berikut adalah cara membuat bayaran zakat fitrah melalui CIMB Clicks
1. Login
2. Pilih ‘Enter Billers’ Name’
3. Pilih ‘Lembaga Zakat Selangor’ (Hanya Selangor yang mengaktifkan kod ‘zakat fitrah’ secara online melalui CIMB Clicks.)
5. Masukkan jumlah nilai yang ingin dibayar & Jenis Kod Zakat – Fitrah
(Rujuk kadar zakat negeri anda di sini: Kadar Zakat Fitrah 2016 Mengikut Negeri Di Malaysia)
Senarai Agensi / Pusat Zakat Negeri yang boleh dibayar melalui CimbClicks

Perlukah Melafazkan Akad?
Di dalam amalan berzakat, ramai juga umat Islam yang terkeliru. Adakah akad iaitu lafaz niat dan lafaz terima itu satu kewajipan?
Ini kerana, zakat adalah ibadah wajib yang tidak mensyaratkan akad sebagai syarat sah.
Maka, hukum akad dalam amalan zakat adalah sunat sahaja.
Foto Kredit: hollariau.com

Lafaz Niat & Doa Zakat Fitrah

نَوَيْتُ أَنْ أُخْرِجَ زَكَاةَ الْفِطْرِ عَنِّىْ وَعَنْ جَمِيْعِ مَا يَلْزَمُنِىْ نَفَقَاتُهُمْ شَرْعًا فَرْضًا ِللهِ تَعَالَى
NAWAITU AN UKHRIJA ZAKAATAL FITHRI ‘ANNII WA’AN JAMII’I MAA YALZAMUNII NAFAQOOTUHUM SYAR’AN FARDHOL LILLAAHI TA’AALAA
Sahaja aku mengeluarkan zakat atas diriku dan atas keluargaku yang diwajibkan memberi nafkah pada mereka secara syari’at, fardhu karena Allah Ta’aala.

ALLAHUMMAJ ‘ALNAA MAGHNAMAN, WALAA TAJ’ALHAA MAGHRAMAN
Ya Allah jadikanlah ia sebagai simpanan yang menguntungkan dan jangan jadikanlah ia pemberian yang merugikan.

Foto Kredit: theatlantic.com

Ada Teknologi, Tiada Alasan Lagi!
Dengan adanya teknologi kini, tiada alasan lagi untuk kita lewat menunaikan zakat fitrah.
Namun, bagi mereka yang terlupa menunaikan zakat fitrah sehingga terbenamnya matahari, iaitu apabila masuk hari kedua Syawal, maka dikira berdosa dan wajib mengqadakannya.
Ini bermaksud, seseorang itu masih wajib mengeluarkan juga zakat fitrah itu walau setelah luput hari pertama Syawal dan zakatnya itu pada masa tersebut dikira qada.
Foto Kredit: iplicit.com

Pautan Lanjut Ke Agensi Zakat Negeri
Klik pada senarai agensi zakat berikut untuk mendapatkan maklumat lanjut tentang zakat fitrah atau kutipan zakat.
Lembaga Zakat Selangor
Majlis Agama Islam Negeri Johor
Pusat Zakat Melaka
Pusat Zakat Negeri Sembilan
Majlis Agama Islam dan Adat Melayu Perak
Majlis Ugama Islam dan Adat Resam Melayu Pahang
Majlis Agama Islam Pulau Pinang
Majlis Agama Islam dan Adat Istiadat Melayu Terengganu
Majlis Agama Islam dan Adat Istiadat Melayu Kelantan
Jabatan Agama Islam Perlis
Pusat Zakat Sabah
Tabung Baitulmal Majlis Islam Sarawak


Cara Bayar Zakat Fitrah Secara Online Di Shopee, Senang!

Bila sudah berada dalam bulan Ramadan ini, pasti kita tidak terlepas pandang mengenai soal zakat. Zakat tersebut adalah Zakat Fitrah dimana hukum zakat fitrah adalah wajib untuk diri dan keluarga atau tanggungan sekiranya cukup syarat. Namun, di saat pandemik yang melanda negara, ramai yang masih berfikir sama ada perlu membayar zakat di masjid secara fizikal ataupun tidak.
Jangan risau, kerana sekarang anda sudah boleh membuat pembayaran zakat melalui Shopee sahaja. Bukan itu sahaja, sambil-sambil shopping pun dah boleh klik laman pautan untuk membayar zakat.

6 LANGKAH MUDAH UNTUK BAYAR ZAKAT FITRAH DI SHOPEE
1.Lancarkan aplikasi Shopee dan tekan “Deals, Top-Ups & Bills”. Kemudian, tekan pada ikon ‘Zakat Fitrah’ untuk ke halaman Zakat Fitrah.

2.Pilih institusi zakat pilihan anda, kadar fitrah, dan masukkan jumlah orang ( sendiri/ tanggungan). Kemudian, klik teruskan.

3.Lengkapkan nombor kp, nama pemuh, alamat e-mel, nombor telefon dan alamat anda. Pastikan maklumat anda adalah lengkap dan betul. Kemudian, klik teruskan untuk membayar.

4.Pilih ShopeePay sebagai kaedah pembayaran anda. Dijamin cepat dan lancar. Selain daripada itu, anda boleh membayar dengan kad debit, perbankan dalam talian atau pembayaran tunai di 7-Eleven.

5. Selepas pembayaran berjaya, klik ‘Lihat Butiran Pesanan’ untuk melihat butiran pesanan pembayaran zakat.

6.Klik ‘Muat Turun Pengesahan Pembayaran Zakat Fitrah Saya’ untuk melihat bukti pembayaran Shopee dalam aplikasi anda.

7. Anda boleh menyemak kemaskini pembayaran zakat anda dari laman web portal zakat dalam masa 7 hari bekerja. Rujuk laman web portal zakat di sini.

1.Niat zakat fitrah untuk diri sendiri
Nawaitu an ukhrija zakaatal fitri’an nafsii fadhan lillahi ta’aala
Maksudnya: saya niat mengeluarkan zakat fitrah dari diriku sendiri fardu kerana Allah Ta’ala.
2. Niat zakat fitrah dari suami untuk isteri
Nawaitu an ukhrija zakaatal fitri’an zaujatii fardhan lillahi ta’aala,
Maksudnya: saya niat mengeluarkan zakat fitrah untuk isteriku, fardu kerana Allah Ta’ala.
3.Niat zakat fitrah sekaligus untuk diri sendiri dan keluarga
Nawaitu an ukhrija zakaatal fitri ‘annii wa ‘an jami’i maa tilzamunii nafaqaa tuhum syar’an fardhan lillahi ta’aala
Maksudnya: saya niat mengeluarkan zakat fitrah untuk diriku dan seluruh orang yang nafkahnya menjadi tanggunganku, fardu kerana Allah Ta’ala.
Senang sahaja kan?
Sumber: Shopee Zakat Fitrah


Percaya Tak, Ini 9 Cara Si Kecil Ucapkan “I Love You”

“Mimi, mama dah sakit perut sangat ni. Sudah-sudahlah peluk mama dari tadi. Mama janji mama masuk bilik air sekejap aje. Nanti lepas mama dah keluar dari bilik air, Mimi boleh peluk mama lama-lama okay?”
Aduh, siapalah yang tak pening kepala dengan anak yang berperangai macam ni. Pantang hilang kelibat mak atau ayah, mulalah menangis, berlari-lari sambil meraung mencari-cari mana perginya mak atau ayah.
Ditinggalkan semua permainannya. Tak boleh nak berenggang langsung walau seminit dua, kena duduk sahaja depan mata anak. Hendak ke tandas pun payah, bukan?

Si Kecil Juga Ingin Tunjukkan Kasih Sayang Mereka
Tahukah anda, bahawa sebenarnya itu adalah salah satu cara anak kecil menunjukkan rasa sayangnya?
Ya, mungkin anak tidak tahu bercakap seperti orang dewasa untuk tunjukkan kasih sayang. Jadi, mereka memilih untuk menzahirkannya melalui perbuatan.

Jadi jangan marah atau pukul mereka jika anak melakukan perbuatan ini ya.

Foto Kredit: crosswalk.com
Ini 9 Cara Si Kecil Ucap “I Love You”
1. Melambat-lambatkan Masa Anda
Sudahlah anda mengejar masa untuk ke pejabat dan perlu hantar anak ke taska, tapi si anak masih terkial-kial untuk pakai baju yang anda sudah sediakan di atas meja sejak malam tadi.
Seolah-olah sengaja melengah-lengahkan masa anda sehingga menguji kesabaran anda pagi-pagi.
Sebenarnya: Anak rasa sukar berjauhan dengan anda dan akan sentiasa mencari jalan agar masanya bersama anda dapat dipanjangkan.
2. Suka Mengajak Anda Berlari Sama
Cari suasana santai untuk mentarbiahkan anak. / Foto Kredit: wendyvandam.nl
Anak suka ajak anda berlari, melompat, ikut permainannya.
Apabila anda menyuapkan makanan pun, anak kecil anda pasti akan berlari sehingga anda perlu mengejarnya. Setiap kali tiba waktu makan, rutin anda adalah berkejaran dengannya semata-mata mahu mengisi perutnya.
Sebenarnya: Anak meletakkan kepercayaan kepada anda, kerana dia tahu setiap kali dia berlari, anda pasti sentiasa berada di belakangnya.
3. Mesti Bawa Barang Kesayangannya
Tidak kiralah beg, patung atau bantal ‘busuk’, tak boleh tak ada bersama dengannya. Boleh mengamuk jika barang ini jauh daripadanya.
Sebenarnya: Barang kesayangannya itu mewakili sebahagian anda lebih-lebih lagi apabila perlu berjauhan dengan anda seketika. Secara tidak sedar, inilah cara mereka tunjukkan kasih sayang kepada anda.
Dengan ‘anda’ di sisinya, anak akan rasa selamat dan membenarkan anda berjauhan darinya. Jangankan anak kecil, anak yang sudah remaja pun ada yang akan bawa pakaian ibu atau bapa apabila dihantar ke asrama.
Bukan apa, untuk hilangkan rindu!
4. Bermain Dengan Makanan
Foo Kredit: vustudents.ning.com
Apabila disuap tak mahu makan. Tapi, jika diberi makan sendiri, habis disepahkan semua makanan. Yang masuk dalam mulut boleh dikira beberapa suap sahaja.
Sebenarnya: Anda suka bereksperimen dengan semua benda di hadapannya. Berilah apa sahaja, semuanya menjadi bahan ujikaji untuk memuaskan perasaan ingin tahu.
Selesai eksperimen dengan makanan, dia pasti mahu berkongsi hasil ujikajinya dengan anda. “Sharing is caring”, inilah satu lagi cara mereka tunjukkan kasih sayang!
5. Bermanja
Tidak kira waktu, anak anda mahukan belaian anda. Sebelum tidur, perlu dinyanyikan dulu atau memeluk anda sehingga terlena.
Sebenarnya: Pelukan daripada ibu dan bapa bukan sahaja memberi kehangatan malah memberinya keselesaan. Memeluk anda juga adalah cara paling selalu anak lakukan untuk tunjukkan kasih sayang mereka.
6. Menunggu Anda Di Pintu
Foto Kredit: tchd.org
“Yey, mak dah balik”. Itu yang pasti anda dengar sebaik melangkah masuk. Dari jauh, kelihatan anak anda sudah berlari-lari kegirangan, tidak sabar mendapatkan anda.
Sebenarnya: Anak membina kepercayaan anda akan balik semula setiap kali keluar dari rumah. Apabila anda tiba di pintu, anak percaya bahawa ibu atau bapanya tidak akan meninggalkannya.
Malah, mereka mahu menjadi orang pertama menyambut anda di muka pintu. Begitulah betapa anak anda bersemangat untuk tunjukkan kasih sayang mereka kepada anda.
7. Berkongsi Makanan Dengan Anda
Tanpa anda pinta, anak akan berikan makanannya pada anda.
Sebenarnya: Susah untuk anak berkongsi makanan dengan sesiapa sahaja walaupun adik-beradik. Tapi apabila dia sudi berkongsi apa yang ada di tangannya dengan anda, bererti andalah orang yang disayanginya.
8. Menunjukkan Hasil Kreativitinya
Setiap kali anak menconteng di kertas atau berjaya menyiapkan hasil mewarna, dia akan segera menunjukkannya pada anda.
Sebenarnya: Anak yakin untuk berkongsi hasil seninya kerana apa yang dihasilkannya adalah sebagai tanda kasih pada anda, atau setidaknya, untuk membuat anda bangga dengan usaha mereka.
Percaya atau tidak, kebanyakan contengannya mesti ada objek orang di dalamnya. Itulah anda!
9. Lakukan Rutin Yang Sama
Anak tidak pernah ‘boring’ dengan rutin yang sama. Misalnya bacakan buku sebelum tidur atau mintakan anda masak sup yang sama setiap hari.
Sebenarnya: Anak suka apa yang dilakukan setiap hari bersama anda apatah dapat meluangkan masa bersama anda yang disayanginya. Sebab itu, anak tidak akan merungut apabila lakukan rutin yang sama.
Foto Kredit: bellybelly.com.au
Jangan Terlalu Cepat Melabel Mereka ‘Manja’
Anak kecil anda tidak akan kecil selamanya.
Maka, berilah mereka memori yang terindah sepanjang zaman kanak-kanaknya.
Anak yang kecil akan membesar dan anda pasti akan merindui saat itu. Oleh itu, gunakan masa yang ada untuk tunjukkan kasih sayang anda padanya dan berikan anak peluang yang sama untuk membalasnya dengan cara tersendiri!